recursal/SuperWikiNEXT-32B huggingface dataset:
呢篇文講星官。搵緊第二樣意思嘅話，請睇〈**北斗 (搞清楚)**〉。
「北辰」跳轉嚟呢度。要睇天津一個區，請去【**北辰區**】。

夏威夷望上北斗
**北斗**係星官之一，喺紫微垣之下。北斗有七粒星，排到好似斗咁，所以叫北斗。北斗一二三四五六七，全部喺西洋天文嘅大熊座內。北斗有**帝車**嘅叫法，亦**北辰**、**大辰**嘅叫法，北斗好車咁轉，而斗柄所指亦可以定辰。

北斗英文譯做「Northern Dipper」。世界上唔同民族都有類似嘅組合，例如美國人叫佢做「Big Dipper」，英國人叫佢做「Plough」。

北斗之所有北，皆因星官重有兩斗。一斗為二十八宿之斗宿，別稱南斗。另一斗喺天市垣，市中之斗。

北斗七星
----

七星分為斗𣁽同斗杓

斗𣁽，或稱𣁽，北斗之頭，有四星。

一為天樞，儀象考成編為做北斗一，西洋星座為大熊座α星。

二為天璇，儀象考成編為北斗二，西洋星座大熊座β星。

三為天機，儀象考成編為北斗三，西洋星座大熊座γ星。

四為天權，儀象考成編為北斗四，西洋星座大熊座δ星。

斗杓，或稱杓，或者斗柄，有三星。

一為玉衡，儀象考成編為北斗五，西洋星座大熊座ε星。

二為開陽，儀象考成編為北斗六，西洋星座大熊座ζ星。

三為瑤光，杓之尾，儀象考成編為北斗七，西洋星座大熊座η星。

另外，北斗重有叫輔嘅星，喺開陽隔籬，即係西洋嘅大熊座80星。

周圍星官
----

北斗周圍星官。
北斗好易認，搵星好幫手。

### 斗𣁽

斗𣁽，天璇望向天樞，再望多五倍距離，就係北極星勾陳一。

斗𣁽對出有個圏，就係文昌

### 斗杓

順住斗杓，再出，有玄戈、招搖、天鋒。天鋒所在梗河。再順勢，見到夜天恆星第三光，大角，東方蒼龍之角。見大角，就搵到左右攝提。再由大角向出，搵到角亢兩宿。

招搖、天鋒，過啲有個圈，叫貫索。

北斗九星
----

北斗七星及九星說明。天樞、天璇、天機、天權為𣁽。玉衡、開陽、搖光為杓。九星加招搖同天鋒。玄戈喺搖光招搖之間。
北斗九星有兩說，一種為左輔右弼。七星近處，有兩粒暗啲嘅星。

另一說為外加斗杓向外加兩星。招搖同天鋒，而招搖同搖光之間，有粒暗少少，叫玄戈。

儀象考成
----

儀象考成，北斗添十六星，然而增在星名，而非星官，為天樞增一到天樞增三，天璇增一到天璇增八，為天權增一到天權增三，為開陽增一及開陽增二。

註
-

1. 1 2  〈中國星區、星官及星名英譯表〉. 香港太空館. 原著喺2012年7月12號歸檔. 喺2009年1月29號搵到.

睇埋
--

* 南斗 (星官)

| **星官**分野 |
| --- |
| 三垣 |
| **太微垣**（**上垣**） 太微左垣 太微右垣 謁者 三公 九卿 五諸侯 內屏 五帝座 幸臣 太子 從官 郎將 虎賁 常陳 郎位 明堂 靈台 少微 長垣 三台 | **紫微垣**（**中垣**） 北極 四輔 天乙 太乙 紫微左垣 紫微右垣 陰德 尚書 女史 柱史 女御 天柱 大理 勾陳 六甲 天皇大帝 五帝內座 華蓋 杠 傳舍 內階 天廚 八穀 天棓 內廚 文昌 三師 三公 天床 太尊 天牢 太陽守 勢 相 玄戈 天理 北斗 輔 天槍 | **天市垣**（**下垣**） 天市左垣 天市右垣 市樓 車肆 宗正 宗人 宗 帛度 屠肆 候 帝座 宦者 列肆 斗 斛 貫索 七公 天紀 女牀 |
| 廿八宿 |
| 四象 | 青龍　東 | 玄武　北 | 白虎　西 | 朱雀　南 |
| 廿八宿　 | **角**：角 平道 天田 周鼎 進賢 天門 平 庫樓 五柱 衡 南門 | **斗**：斗 天籥 天弁 建 天雞 狗 狗國 天淵 農丈人 鱉 | **奎**：奎 王良 策 附路 軍南門 閣道 外屏 天溷 土司空 | **井**：井 水府 天樽 五諸侯 北河 積水 積薪 水位 南河 四瀆 闕丘 軍市 野雞 天狼 丈人 子 孫 老人 弧矢 |
| **亢**：亢 大角 左攝提 右攝提 折威 頓頑 陽門 | **牛**：牛 天桴 河鼓 左旗 右旗 織女 漸臺 輦道 羅堰 天田 九坎 | **婁**：婁 天大將軍 左更 右更 天倉 天庾 | **鬼**：鬼 積尸 爟 外廚 天記 天狗 天社 |
| **氐**：氐 亢池 帝席 梗河 招搖 天乳 天輻 陣車 車騎 騎陣將軍 騎官 | **女**：女 離珠 敗瓜 瓠瓜 天津 奚仲 扶筐 十二國（越 趙 周 齊 鄭 楚 秦 魏 燕 代 韓 晉） | **胃**：胃 大陵 積尸 天船 積水 天廩 天囷 | **柳**：柳 酒旗 |
| **房**：房 鍵閉 罰 東咸 西咸 日 從官 | **虛**：虛 司命 司祿 司危 司非 哭 泣 璃瑜 天壘城 敗臼 | **昴**：昴 天阿 月 卷舌 天讒 礪石 天陰 芻蒿 天苑 | **星**：星 天相 天稷 軒轅（女御） 內平 |
| **心**：心 積卒 | **危**：危 蓋屋 虛梁 天錢 人 杵 臼 車府 造父 天鉤 | **畢**：畢 天街 天高 諸王 五車 三柱 威池 天潢 天關 天節 九州殊口 參旗 九斿 天園 | **張**：張 天廟 |
| **尾**：尾 天江 傳說 魚 龜 | **室**：室 離宮 螣蛇 雷電 土功吏 壘壁陣 羽林軍 天綱 北落師門 鈇鉞 八魁 | **觜**：觜 司怪 座旗 | **翼**：翼 東甌 |
| **箕**：箕 糠 杵 | **壁**：壁 天廄 土功 霹靂 雲雨 鈇鑕 | **參**：參 玉井 軍井 屏 廁 屎 | **軫**：軫 青丘 軍門 土司空 器府 |
| 南極 |
| 海山 十字 馬尾 馬腹 蜜蜂 三角 異雀 孔雀 波斯 蛇尾 蛇腹 蛇首 鳥喙 鶴 火鳥 水委 附白 夾白 金魚 海石 飛魚 南船 小斗 |
番禺學宮牌匾
清時番禺學宮所在地
**番禺學宮**係中國一學宮，喺廣州中山四路。學宮多次起落，家下規模，係大清道光十五年重修。中華人民共和國一九五零年佔領廣州之後，學宮累遭破壞。家下係廣州唯一幸存嘅學宮，其餘廣府學宮同南海學宮都拆咗。

史
-

家下廣州，係廣東省城。之不過縣治來講，中華民國之前，係番禺縣地，有時部份，有時全部。大清時東半係番禺，西半係南海。

按大清同治年間所修嘅《番禺縣誌》，大宋淳祐元年，即一二四一年，喺縣東南五里，起咗學宮。

去到大明洪武三年，即一三七零年，知縣吳忠同訓導李昕，喺東城入便。番禺學官自始就係番禺縣嘅縣學，有拜孔子嘅文廟。學官後尾燒毀，到咗十三年，即係一三八零年又重修，之不過最尾又係燒咗。大清佔領省城之後，仍奉舊制，當時地埗叫惠愛大街，近城嘅大東門，側邊就番禺縣衙，而無幾遠係貢院。乾隆十二年，即一七四七年，同道光十五年，即一八三五年，都有重修。一九零六年，改爲八桂中學，係番禺中學堂之一。中華民國惠愛大街改叫惠愛東路。民國十五年，即一九二六年，大部份租過畀毛澤東等人，搞農民運動講習所第六期。

中華人民共和國喺一九五零年佔領廣州。爲咗紀念中國共產黨史迹，一九五三年七月，番禺學官改成廣州農民運動講習所舊址紀念館，工人四百幾人，整咗一年，一九五四年七月十五號開放。呢次改館，學宮大受破壞，面目全非。之不過因爲咁一整，唔似廣府學宮同南海學宮咁慘，連渣都無。一九六一年三月四號，紀念館歸入全國重點文物保護單位。一九六五年維修嗰陣，大成殿金柱挖空朽木，用鋼筋水泥加固，留金柱外皮。

建築
--

崇聖殿前木棉樹
崇聖殿，農講所佔用期間改做飯堂。
清時，番禺學宮規模宏大，成個佔地面積五千四百廿五平方米。佢闊三進，深五進。大門叫欞星門，係大麻石雕。門外有紅石雕成牌坊，其中兩柱係龍，而坊上有小獅六隻。

正中有大成殿、崇聖殿、尊經閣。大成殿最大，主要木造，闊五間，有廿四米七二，進深十四米二二，高十二米六二。

左有鋪、土地寺、科癢、儒學署、明倫堂、光霽堂、八桂儒林、園、廊、名宦寺。

右有鋪、節孝寺、訓導署、忠義孝弟寺、射圃、鄉賢寺、廊等。戟門後便有池，中建石橋，再入係大成門，兩旁有更衣所同東廡西廡。各殿紅牆黃瓦。

家下左右兩路，只拆淨左側明倫堂、光霽堂。而正中重拆浮欞星門、泮池拱橋、大成門、大成殿、崇聖殿、同埋東西廊廡，東齋東牆上嵌有《番禺府縣新生印金章程碑記》等六塊碑刻。

出面網頁
----

* 番禺學宮:廣州惟一幸存的學宮，南方都市報
* 江山任指點，文字永激揚，南方都市報
* 清 廣州 番禺學宮

座標: 23°7′49.22″N 113°16′16.8″E﻿ / ﻿23.1303389°N 113.271333°E﻿ / 23.1303389; 113.271333
| How to read a taxoboxHow to read a taxobox**番茄** |
| --- |
| 喺街邊市場入面買到嘅番茄喺街邊市場入面買到嘅番茄 |
|
| **物種分類** |
| 

|
|  |
|
|
| 界 | 植物界 Plantae |
|
| （未分級） | 被子植物 Angiosperm |
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
| （未分級） | 菊類植物 Asterids |
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 茄屬 *Solanum* |
|
|
|
|
|
|
|
| 種 | **番茄 *S. lycopersicum*** |
|

 |
|
| 二元學名 |
| ***Solanum lycopersicum***L. |
|
|
|
|
|
|
|
|
|
|
|
|
|
|
|

**番茄**（粵拼：faan1 ke2；學名：*Solanum lycopersicum*）係茄科茄屬嘅一年生草本植物，原產南美洲秘魯嘅山谷森林。由於佢營養豐富又好味，俾人叫做「綠色世界嘅紅寶石」。

名
-

粵語之所以叫佢做番茄，係因為佢喺番邦度嚟，加上佢似茄子。不過因為佢係植物，好多人連個番都寫做「蕃」，變咗做「蕃茄」。

### 全球各地唔同嘅名

番茄喺唔同國家嘅語言入面，甚至係古代都有唔同嘅嗌法。譬如中文裏便通常就叫「番茄」，但係喺中國大陸亦有人嗌佢「西紅柿」。同埋番茄嘅英文「tomato」喺英美嘅發音都唔一樣。

形態
--

呢種植物可以生到1~3米高。佢條梗（有陰去聲，讀gwaang2）雖然係木質，但係好弱，所以要爬住其他植物生。番茄葉長10~25厘米，似羽毛，一塊葉有五到九瓣，一瓣八厘米長。葉邊似鋸，梗同葉都係毛。花黃，1~2 厘米闊，花冠有五瓣向外。花成束生，一束有3~12朵，好似個幼邊嘅星星噉。果係可以食醬果，大多數都係紅嘅，有啲係黃或綠嘅品種。野生得一兩厘米，種嘅可以大隻啲。

用途
--

呢種植物可以用嚟做蔬菜，同時重可以做生果。另外，佢嘅果可以做藥。

### 營養價值

番茄有豐富營養，其中有番茄紅素及維他命C，而維他命C重係西瓜嘅10倍，喺加工製品好似番茄汁同埋番茄醬等都含有番茄紅素成份。

### 藥用價值

果可以做藥，既可以醫壞血病、感冒、過敏性紫癜癥、前列腺炎嘅病，又可以醫子宮頸癌、膀胱癌、胰臟癌等癌症。甚至可以提高人嘅抗病能力。

發現史
---

喺16世紀之前，番茄喺南美洲長時間俾人當咗係有毒植物而冇人食，甚至連當地啲印第安人話佢凈係得狼先至食得[未記出處或冇根據]。直到16世紀，愛羅達拉利公爵來咗南美洲之後帶咗樖番茄去伊麗莎白港女王嚟睇，之後番茄傳咗入歐洲[未記出處或冇根據]。直到18世紀，歐洲同北美啲人用胡椒、蒜頭、牛油做佐料，將番茄當成蔬菜來食。

文化
--

### 方形番茄

喺美國加州，曾經有人種咗樖方形嘅番茄出嚟。佢比普通嘅圓形番茄重豐滿，甚至啱用機器摘同運輸。

相
-

### 植株

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 花冧 |
| 花冧  |

|  |
| --- |
| 花同果 |
| 花同果  |

|  |
| --- |
| 啱啱出果無耐 |
| 啱啱出果無耐  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 紅果番茄 |
| 紅果番茄  |

|  |
| --- |
| 黃果番茄 |
| 黃果番茄  |

|  |
| --- |
| 綠果番茄 |
| 綠果番茄  |

 |

### 用途

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 番茄可以用嚟做生果 |
| 番茄可以用嚟做生果  |

|  |
| --- |
| 街邊賣嘅番茄 |
| 街邊賣嘅番茄  |

|  |
| --- |
| 番茄炒油炸蛋 |
| 番茄炒油炸蛋  |

 |

相關
--

* 番茄醬
* 番茄汁（飲品）
* 蕃茄薯仔湯

註
-


|  |  |
| --- | --- |
|  | 維基辭典有呢個詞嘅解釋：**番茄** |

1. ↑  四方形的番茄 互聯網檔案館嘅歸檔，歸檔日期2020年3月28號，. 吾喜杂志

有關嘅書
----

|  |  |
| --- | --- |
|  | 維基物種有資料講：***番茄*** |

* 中国少年儿童百科全书 自然·环境 第401页　浙江教育出版社 ISBN·7-5338-1946-2/G·1942
* 《番茄遗传学》，余诞年，1999年，湖南科学技术出版社，ISBN 7-5357-2425-6/Q.40
* 《台灣蔬果實用百科第一輯》，薛聰賢 著，薛聰賢出版社，2001年

出面網頁
----

|  |  |
| --- | --- |
|  | 維基同享有多媒體嘅嘢： **番茄** |

* 番茄 Lycopersicon esculentum Mill. 中国植物志
* 番茄 Fanqie 藥用植物圖像資料庫 (香港浸會大學中醫藥學院) （繁體中文）（英文）
《**搭錯車**》（英文：**Papa, Can You Hear Me Sing?**）係以台北市信義路眷村為背景著名嘅歌舞電影，1983年喺臺灣上映，台灣MV風氣可謂濫觴於本片。由虞戡平導演，黃百鳴、吳念真編劇，鐵孟秋制片，演員包括孫越、江霞、吳少剛、劉瑞琪、李立群（一人分飾兩角，即啞叔嘅同袍阿滿，以及同女主角阿美一齊長大、阿滿個仔阿明），幕後配唱就由蘇芮擔任，當時仍然係學生嘅何篤霖喺結局時擔任成身金漆近乎半裸嘅舞者。

呢套戲喺1983年第20屆金馬獎入圍最佳男主角（孫越）、最佳女配角（江霞）等十一項大獎提名，最後奪得最佳男主角、最佳原作音樂、最佳插曲、最佳錄音等4項大獎，虞戡平導演對江霞喺片中精湛，令人動容嘅演出就未能奪得最佳女配角一獎，深感遺憾，其廿幾年後喺呢套戲於電視台重播所做嘅回顧訪談中仍然耿耿於懷，認為「佢應該得獎嘅」。呢套電影創下新台幣4千幾萬元高票房；侯德健、李壽全、羅大佑同吳念真等人創作嘅電影音樂主題曲同插曲〈酒矸倘賣無〉、〈一樣的月光〉、〈請跟我來〉到依家仍然廣泛流行。《搭錯車》電影原聲大碟亦都係中文流行音樂史最重要及最出色嘅作品，呢張唱片同羅大佑嘅專輯《之乎者也》一齊被視為校園民歌時代同現代流行歌曲時代嘅分水嶺。

獲獎紀錄
----

民國72年（1983年）第二十屆金馬獎

* 最佳劇情片男主角：孫越
* 最佳電影插曲：〈一樣的月光〉李壽全
* 最佳原作電影音樂：陳志遠、李壽全
* 最佳錄音

題材
--

電影以眷村同退役國軍為背景，刻劃咗眷村火災及舊區重建過程中所引起嘅問題。70、80年代台灣經濟急速增長，新生代嘅阿美一心想進入嘅歌舞影壇亦都係本片刻劃嘅主題之一。

主要演員
----

* 啞叔：孫越 (演員)
* 阿美：劉瑞琪
* 阿滿、阿明（阿滿個仔）：李立群
* 阿滿之妻：江霞
* 阿滿鄰居：素珠
* 時君邁：吳少剛
* 芝蘭：易虹

幕後花絮
----

* 原本搭錯車嘅劇本，並唔係目前嘅劇本，後嚟黃百鳴否決，然後由於劇本唔滿意，於是喺張艾嘉嘅要求下，黃百鳴親到台灣聯同導演一同撰寫劇本。黃百鳴同導演寫咗二十四個鐘頭後，導演返屋企，由黃百鳴本人再寫二十四個鐘，黃百鳴連續花咗四十八個鐘，成功撰寫劇本。

插曲
--

何篤霖因參與該片演出違反校規「不得接演校外商業演出」而被記大過處分。

同名歌曲
----

* 2008年香港女歌手裕美嘅《搭錯車》

參考
--

1. ↑  2007年4月25號 中國時報 C3 中央大學 虞戡平影展
**衛道神學研究院**（英文：**United Wesleyan Graduate Institute**）係香港一間神學院，由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個循道衛理公會團體聯合創辦，院址喺九龍大坑東棠蔭街五號。

歷史
--

衛道神學研究院喺2001年9月由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個衛理宗團體聯合創辦。衛道神學研究院秉承衛理宗嘅傳統，係一間超宗派嘅神學院，樂意服事各宗派裏面蒙神呼召、承擔事奉嘅信徒。持定神所託付嘅異象同使命，要為神嘅國度裝備有效用嘅教會領袖。

衛道神學研究院籌辦初期由各合辦團體代表共同策劃。2001年中，易啟年牧師擔任特委院長到2002年1月，又到得國際宣教協會雷宣福博士出任副院長，鼎力推動事工，學院得以平穩發展。2006年4月，衛道神學研究院董事會一致通過李保羅牧師由2006年9月1號開始擔任第一任院長。

課程
--

* 循道衛理公會
* 神學學士課程
* 道學碩士課程
* 教會事工碩士課程
* 基督教研究副學士課程
* 基督教研究學士課程
* 基督教研究碩士課程
* 校園牧關課程
* 青少年牧關課程
* 青年宣教課程

出面網頁
----

* 衛道神學研究院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**沸湖**（粵拼：fai3 wu4）係中美洲加勒比海細安的利斯群島嘅多米尼加島南邊嘅火山區山谷入面嗰度。佢重係世界第二大高溫湖泊。喺多米尼加當地啲人有時嗌佢係「荒谷」。

名
-

沸湖係從一個間歇泉搞出嚟嘅湖，因為喺湖底嗰度有隻圓形嘅窿響度，喺噴泉聽咗嗰度就因為冇乜湖水而干嗮，但係佢一噴咗出嚟就出現熱流，而湖面好多煙霧，有時重出2——3m高嘅水柱啲嘢。所以「沸湖」嘅名就係噉嚟。而嗰啲熱水就喺地球嘅深處帶有大量礦物質同有硫嘅氣體嘅熱熔岩水，喺上升緊嗰時撞正古火山口嘅通道先至猛咁喺地表嗰度噴出嚟先至搞出咗噉嘅大自然靚景。

### 所謂「荒谷」

由於沸湖嘅周邊景區受到有S元素同部分有害嘅氣體影響，搞到動植物嘅繁殖同生長都影響嗮，結果大片植物都冧嗮。所以多米尼加當地啲人有時嗌佢係「荒谷」。

敘述
--

雖然個湖唔係好大，長同闊都差唔多有60m到，但係佢又斜又深，就離個岸邊冇幾遠嗰度已經有60米深。

科學探索
----

由於沸湖同佢嘅間歇泉都成日俾遊客話佢好猛，佢同千里達和多巴哥嘅彼奇湖話成係加勒比海嘅兩大奇跡，重吸引咗世界各地好多科學家同遊客嚟嗰度睇佢嘅靚景。

有關嘅書
----

* 中国少年儿童百科全书 自然·环境 第221页　浙江教育出版社 ISBN 7-5338-1946-2/G·1942
* Witham et al. (2006) Stability of Lava Lakes, Journal of Volcanology and Geothermal Research vol. 158 p321-332

出面網頁
----

* The Boiling Lake and Trail Photos
* Boiling Lake trail and hike
* Boiling Lake rope traverse by explorer George Kourounis
* Pictures
	+ The Boiling Lake Photo Gallery
葵涌廣場、葵芳地鐵站，以及新都會廣場之間，為葵芳繁忙地帶
葵芳地鐵站望出葵青劇院。右方為新都會廣場，左方為貨櫃碼頭工廠地，遠方為葵盛
重建後葵芳邨。葵芳邨為葵芳起源地。
**葵芳**（**Kwai Fong**），香港新界嘅一個地方，因葵芳邨而命名。行政而言，屬於葵青區入面，葵涌嘅下葵涌。建設而言，係荃灣新市鎮嘅一部份。地方平坦，都係填海得來。

北面𡰪𡰪，叫葵興，出自葵興邨，亦為填海地。連接葵興葵芳嘅道路，叫興芳路。西北有山，因為葵盛邨而叫葵盛。而葵芳之南，為葵涌貨櫃碼頭相連工廠地。葵芳之東係原本葵涌村地農地，後有葵涌道相隔，唔少化成工廠地，一般叫大連排道工業區。再向東南就係山地，為九龍到大帽山之山脈，山上有青山公路。

葵芳原為葵涌填海地，原本成塊地都叫葵涌。有葵芳邨之後，近邨就叫葵芳。葵芳邨西有個細嘅墟市，之後起咗地下鐵路，有咗葵芳地鐵站、又有咗私人屋邨新葵芳花園，依一帶就日漸興旺。葵芳地鐵站西面，有兩大商場，葵涌廣場同新都會廣場，係現今葵芳最旺嘅地方。一般而言，葵芳並不包括工廠地，嗰啲都係葵涌名下，但有時由於無顯著地名，方便指示時亦會叫葵芳。

葵芳有葵涌運動場，為荃灣新市鎮主要運動場之一。葵涌劇院，亦為葵青區主要文娛場所。亦有室內體育館，叫林士德體育館。

道路
--

葵芳對外主路，為葵涌道，南去九龍，北去葵涌北部。葵涌道北端為昌榮路廻旋處，可通去大窩口、荃灣同沙田等地。

另一條主路，叫興芳路，去葵興同葵盛。興芳路，南駁葵青路，可以去青衣。葵青路經葵青交匯處，可上荃灣路，去荃灣、屯門等地。

葵福路為駁通荃灣同荔景嘅路，經過葵盛同葵芳。由於路過葵盛山地，路稍為曲折。東南端駁通荔景山道。是為去荃灣去荔景嘅主路。
搵緊同名嘅相聲演員嘅話，請睇〈**于謙 (相聲演員)**〉。
《晩笑堂竹莊畫傳》裡面嘅于謙畫像
**于謙**（1398年5月13號—1457年2月16號），字**廷益**，號**節庵**，諡**忠肅**，大明浙江承宣布政使司杭州府錢塘縣（今日嘅浙江省杭州市）人，七歲時，就有僧人話于謙會成為「救時宰相」，後來嘅《明史》都有記載。明永樂十九年，于謙由進士出身，因為參與平定漢王朱高煦謀反有功，得到明宣宗器重，擔任過御史、山西巡撫、河南巡撫。明英宗時期，因得罪宦官王振而坐監，出獄之後被英宗起用為兵部侍郎。土木堡之變之後，于謙繼任兵部尚書，指揮明軍打贏京師保衛戰。景泰帝在位期間，于謙一路做到少保、太子太傅，因此後世尊稱佢「于少保」。英宗發動奪門之變並成功復辟之後，于謙被石亨、曹吉祥等人砌生豬肉，以謀逆罪喺集市被處死。直到明憲宗成化年間，于謙先至獲得平反。現北京市、杭州西湖都有紀念于謙嘅祠堂、故居。

參考
--

1. ↑  《明史》第170卷：「于謙，字廷益，錢塘人。生七歲，有僧奇之曰：「他日救時宰相也。」舉永樂十九年進士。宣德初，授御史。奏對，音吐鴻暢，帝為傾聽。顧佐為都御史，待寮屬甚嚴，獨下謙，以為才勝己也。扈蹕樂安，高煦出降，帝命謙口數其罪。謙正詞嶄嶄，聲色震厲。高煦伏地戰慄，稱萬死。帝大悅。師還，賞賚與諸大臣等。」

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**陳廷驊家族**，祖籍浙江寧波鄞縣雲龍，以紡織業起家。家族公司係南豐集團，而且有陳廷驊基金會，負責管理陳廷驊大部分身家。

家族史
---

陳廷驊父輩係劏牛嘅，到佢廿零歲嗰陣，佢去咗上海同當時嘅「染料大王」周宗良學師。1949年，周宗良帶埋兩個助手落嚟香港搞生意，陳廷驊係其中一個。1954年，陳廷驊創立南豐紡織廠。到1970年，南豐紡織上市，之後南豐唔單只經營紡織業務，重開始涉足地產業務，最出名就係起咗南豐新邨，南豐紡織到1989年就畀陳廷驊私有化咗。

到1990年代，陳廷驊因為有腦退化症，南豐嘅話事權慢慢交咗畀細女陳慧慧，到2009年陳慧慧先正式成為南豐嘅董事長。大女陳慧芳因為去咗美國生活，所以佢負責打理老豆喺美國嘅業務。

2009年，陳廷驊老婆楊福娥以陳做出「不合理行為」為由同佢離婚。到2010年，舊老婆楊福娥同細女陳慧慧出現爭產風波，搞到上法庭，官司一路打到陳廷驊死之後嘅2016年至判楊福娥勝訴，陳廷驊嘅身家要由楊福娥同兩個女三人均分。之後，圍繞南豐家族嘅官司一直冇停過。

而陳廷驊最終喺2012年過身，佢過身嘅消息出嚟之後，南豐同陳廷驊家族一直都冇證實，一路到兩日後，南豐集團先至正式公佈。

到2020年，楊福娥過身，根據佢喺2008年嘅遺囑，楊氏將所有身家都畀晒大女陳慧芳，陳慧慧思疑遺囑效力，又再同家姐對簿公堂，呢單官司排期去到2025年先開始審。

家族樹
---

* 陳廷驊=楊福娥
	+ 陳慧芳=Sabella（離咗婚）、Anthony Tang
		- Marcel（同前夫所生）
		- Damien（同前夫所生）
	+ 陳慧慧=Albert Cheung（離咗婚）、司徒啟瑞
		- 張世成
		- 張添珞
		- 張添琳

參考
--

1. ↑  〈【南豐姊妹對奕】向家族公司借款購牧場 陳廷驊長女暫勝一仗 幼女賠訟費〉. 原著喺2020年3月28號歸檔. 喺2019年3月2號搵到.
2. ↑  陳淑霞 (2020-02-25). 〈南豐集團已故創辦人前妻楊福娥辭世 家人刊訃聞後日舉殯〉. 《香港01》 (香港中文). 喺2023-07-17搵到.
3. ↑  am730 (2023-04-20). 〈南豐集團爭產案｜排期2025年9月開審 預計需時30天〉. *am730* (中文). 喺2023-07-17搵到.
英文凸字
**英文凸字**（粵拼：jing1 man4 dat6 zi6；英文：**English braille**）係指喺英語世界用來寫英文嘅凸字。

因為單一嘅凸字單位可以表示嘅字數有限，唔同用途往往要用唔同嘅凸字，唔同嘅國家用嘅凸字都會有啲唔同。為咗解決呢啲問題，負責北美凸字標準嘅 Braille Authority of North America（BANA，北美凸字標準組織）喺1991年研究統一各種英文凸字嘅可行性，1993年 International Council on English Braille（ICEB，國際英文凸字聯會）決定做。完成咗嘅呢個目前最新嘅標準叫做統一英文點字（Unified English Braille，UEB），由 ICEB 維護，喺一般嘅情況下除咗音樂之外用可以同一標準嘅凸字寫英文。

比起其他語文嘅凸字（例如法文或者西班牙文凸字），英文凸字非常複雜。就算係 UEB 未出現之前，英文凸字已經有幾個級別，第2級嘅凸字（Grade 2 braille）有好多簡寫，UEB 更加係用更多嘅點陣表示唔同嘅符號、格式化嘅轉變等等。

參考
--

1. ↑  〈本會服務〉. 香港失明人士協進會. 喺2022-08-21搵到.
2. 1 2 3  Simpson, Christine, 編 (2013). *The Rules of Unified English Braille* (第2版). International Council on English Braille. 喺2019-11-25搵到.

| * 睇
* 傾
* 改
英文嘅語文特性 |
| --- |
| **語**
* 英文音系
* 英文嘅重音同元音弱化
* 英文文法
* 英文方言
 |
| **文**
* 英文字母
* 英文正字
* 英文拼寫改革
* 英文凸字
 |
| **拉雜相關**
* 英文史（英文音系史（英文：Phonological history of English）） · 西日耳曼語支 · NLTK
 |


|  |  |
| --- | --- |
| Stub icon | 呢篇**英文凸字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
有學生同市民到陳彥霖生前讀嘅學校悼念
**陳彥霖命案**係指2019年香港學生**陳彥霖**疑似遭到香港黑警強姦同謀殺嘅命案，陳彥霖被警方斷定係自殺，但市民及專家普遍都認為疑點重重，要求警方重新調查。2020年8月，死因裁判法庭為呢單案展開研訊，最後陪審團一致裁定陳彥霖「死因存疑」，皆因屍體一早火化咗，只可以攞啲文件紀錄嚟研究。由於案件疑點重重，再加上警方喺呢單案嘅處事手法極為可疑，令人質疑陳彥霖實際上係因為參與反送中運動而遭到香港黑警強姦同謀殺。

死者簡介
----

死者陳彥霖（**Christy Chan**，2004年7月16號—2019年9月19號）遇害嗰陣15歲，讀緊職業訓練局青年學院將軍澳分校（校舍喺香港知專設計學院），亦係位游水健將。佢亦積極參與反送中運動嘅示威。

案情
--

陳彥霖最後露面係9月19號下晝，佢喺美孚見完朋友後，傳短訊話返緊屋企，之後就失咗蹤。屋企人喺9月21號向警方報失蹤。

9月22號，警方聲稱喺魔鬼山對出海面撈到一具全裸女浮屍，嗰時未知身份，列做「屍體發現」案。9月24號完成驗屍，報告聲稱屍體無傷痕同性侵嘅跡像。9月26號，警方聲稱內部已經確認咗死者身份係陳彥霖，初頭用「懷疑謀殺」方向查，申請咗法庭手令向知專設計學院攞閉路電視片。經過調查後，警方聲稱搵唔到謀殺嘅證據，繼續列做「屍體發現」案。

10月5號，警方回覆《蘋果日報》查詢，公開聲稱相信浮屍就係失咗蹤嘅陳彥霖。

10月11號，《蘋果日報》頭版報道陳彥霖死訊，嗰日警方開記者會，聲稱陳彥霖係「自殺」，案件「無可疑」。又聲稱知專設計學院閉路電視影到佢返過學校，之後自己一個行去海皮方向。

知專設計學院閉路電視片段
------------

10月14號上晝，大批學生同市民喺知專設計學院搞悼念活動，又要求校方公開閉路電視片段。同日下晝，校方當眾公開極少部份官方宣布「自殺」前嘅閉路電視片段，不但止顯示唔到佢有自殺先兆或者之後去向，重當場俾人捉到，影片時間標示唔正常噉樣倒退咗下，被懷疑係人手改動影片，兼且失手露餡嘅證據。到10月15號，校方公開「宣稱係」完整嘅閉路電視片段，然而有唔少人指出，片中人嘅身高同樣貌，都同一早公開流傳嘅大有分別，認為可能係由演員冒充，後來拍攝嘅。

「阿媽」現身傳媒話聲稱陳彥霖係「自殺」
-------------------

10月17號挨晚，無綫電視播出聲稱係陳彥霖阿媽嘅何女士接受獨家訪問嘅片段，話佢肯定陳彥霖係自殺，因為陳彥霖生前有思覺失調。佢希望大家唔好再亂估，畀陳彥霖安息。

家人失嗮蹤
-----

10月18號，社運人士吳子明喺普羅政治學苑my radio網上政論節目天地友政氣做嘉賓，話陳彥霖失蹤之後冇幾耐，就受佢親戚所托，開始動用人脈，四處刮人，一路保持聯絡，不過自從政府宣布條早排撈起嘅浮屍係陳彥霖，吳就忽然之問冇法子再揾到陳嘅任何親人。擔心之下，將任務由摷陳彥霖一個，變成要揾佢全家，之後扲埋荷包請埋職業尋人嘅一齊做嘢，都係冇收穫。

案件疑點
----

普遍市民同專家都認為呢單案有好多疑點，譬如：

* 香港嘅屍體焚化爐用量好高，人死咗之後，一般要排隊等好耐，先始有得火化，「所謂」陳彥霖條屍，好快就化咗灰，講唔通，更何況啲大受爭議嘅屍體，一般會留得特別耐，以備再次驗證
* 屍體全身赤裸，如果除曬衫褲先至走去自殺並唔尋常，馬宣立亦指，海水唔足以令有着衫嘅人變全裸
* 驗屍報告顯示法醫「做漏嘢」，缺咗用以判斷同類屍體係唔係浸死嘅關鍵環節
* 死者係游水健將，如果浸死或者跳海自殺都唔尋常
* 網上流傳懷疑死者生前自拍片段，表現開朗，見唔到有自殺傾向

睇埋
--

* 郭振江：另一名被部分人視為反送中運動期間被香港警察殺害嘅示威者
* 香港反送中示威者被自殺或失蹤爭議

參考
--

1. ↑  myradio (2019-10-18). 〈天地友政氣 191018 ep72 p1 of 3 陳彥霖案驚人內幕〉. *MyRadio.hk* (美國英文). 喺2021-06-02搵到.
2. ↑  myradio (2019-10-18). 〈天地友政氣 191018 ep72 p2 of 3 真假陳彥霖母親？〉. *MyRadio.hk* (美國英文). 喺2021-06-02搵到.
3. ↑  myradio (2019-10-18). 〈天地友政氣 191018 ep72 p3 of 3 那具浮屍是誰？〉. *MyRadio.hk* (美國英文). 喺2021-06-02搵到.
4. ↑  〈浮屍少女死因八大疑點！尚有一未公開CCTV片成關鍵 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 喺2021-06-02搵到.
5. ↑  〈眾新聞 | 任法醫30年馬宣立：姦殺案以外甚少遺體一絲不掛 必須在死因庭解開疑團〉. 《眾新聞》 (中文). 原著喺2020-02-03歸檔. 喺2021-06-02搵到.
6. ↑  〈【陳彥霖死因研訊】資深法醫不同意溺斃結論 指驗屍無檢測體內有否藻類 ｜ 蘋果日報〉. 《Apple Daily 蘋果日報》 (香港中文). 原著喺2021-06-02歸檔. 喺2021-06-02搵到.
**賈巴伍各**（粵拼：gaa5 baa1 ng5 gok3；簡化字：**贾巴伍各**；彝文：**ꏢꀊꀠꀕꇰ**；1983年9月—2017年6月14號）係中國大陸嘅緝毒民警，四川涼山昭覺縣人。佢喺2006年從四川警察學院畢業後年半到布拖縣嘅差館做差人，從2010年1月到2017年5月間喺布拖縣先後做過副所長同所長嘅職務。2012年攞過四川省公安基層攞過先進民警嘅獎勵，亦俾四川省公安廳記過佢三等功。2015、2016年呢兩年間先後攞過四川省政法系統先進個人稱號同凉山州十佳优優秀派出所所長嘅稱謂。

2017年6月10號深夜，由於涼山地區發生咗震驚成個四川嘅走私毒品案同爆炸案，令公安機關成立專案組捉犯罪嫌疑人。四日後，專案組知道犯罪嫌疑人嘅行蹤之後去到山上捉人，點知賈巴伍各俾犯罪嫌疑人開槍殺死咗，終年34歲。事發後第二日，犯罪嫌疑人當場俾差佬叉住，而賈巴伍各嘅葬禮亦喺同年6月16號舉行。

攷
-

* 数百群众自发悼念英雄民警贾巴伍各 四川在线 （2017-06-15）
* 贾巴伍各追悼会举行，妻子泪别:我的爱人请你放心走好 儿女以你为荣 四川在线 （2017-06-17）
* 凉山抓贩毒嫌疑人牺牲民警追悼会明日举行 华西都市报 （2017-06-15）
* 四川凉山民警追捕毒贩牺牲，上万群众自发上街送英雄最后一程 澎湃新闻 （2017-06-17）
雅爾達
**雅爾達**（波斯文：شب یلدا‎）係一個古老節日，伊朗嘅冬至，慶祝冬至嘅到蒞同幾個世紀以嚟一年中最長嘅夜晚。佢係指秋天嘅最後一日（伊朗歷阿扎爾月 30號，相當於12月21號）日落同冬天第一日（伊朗歷代伊日，相當於12月22號）日出之間嘅時間。喺雅爾達之夜，通常聚埋喺祖父母或者老人家屋企，慶祝一年中最長嘅夜晚。 由於講故仔係雅爾達冬至嘅娛樂傳統，老人家會透過講故仔同軼事嚟娛樂其他人。

喺呢個古老嘅伊朗節日入面，睇群王書（波斯文：شاهنامه‎，羅馬拼音：Shahnameh）同哈菲茲嘅詩歌係另一個傳統。一個家庭或一班朋友嘅每個人都會許一個願望，同時一齊守秘密，再是旦揾一首哈菲茲嘅詩歌讀。由於佢嘅詩歌俾伊朗人認為係解釋願望點樣實現，因此嗰晚會透過首詩去估人嘅願望嚟玩。

雅爾達之夜最吸引人嘅儀式之一係它嘅嘢食、生果同小食。 伊朗家庭通常準備豐盛嘅晚餐，買堅果同各種唔同嘅生果，最常見嘅係西瓜同石榴。 每一個城市同文化都會考慮用特別嘅嘢食嚟慶祝雅爾達之夜。

雅爾達被認為係古代伊朗嘅聖夜之一同最重要嘅慶祝活動之一，並喺大流士一世時期從公元前502年正式寫入波斯人嘅官方日曆。長期以嚟一直俾伊朗人認為係重要嘅。 喺古代，黑暗被認為係惡魔嘅徵兆，因此喺一年中最長嘅夜晚雅爾達之夜，伊朗人因火光而生火以保護自己免受邪惡勢力嘅侵害。 由於冬天白天越來越長，夜晚越來越短，伊朗人慶祝秋天嘅最後一個晚上，作為太陽嘅更新同光明戰勝黑暗嘅勝利。

參考
--

* www.itto.org/iran/event/Yalda-Night/
* en.mehrnews.com/news/181999/Yalda-Night-celebration-of-longest-night-of-year
葵青劇院
**葵青劇院**（**Kwai Tsing Theatre**）係香港一劇院，喺葵芳中部，就近港鐵葵芳站。佢係區域市政局決定起嘅，喺葵青區，所以就叫葵青劇院。戲院一九九六年動工，一九九九年啟用。家下係香港中型表演場地之一。

喺興寧路十二號，開朝九晚十一。設施有表演場地，以及演藝廳、黑盒劇場、廣場、演講室、舞蹈室、排演室。

地理
--

葵青劇院周圍，四面平坦，三面環路，一面接樓。佢東北係新都會廣場，西北有興芳路，西南有葵福路，東南有興寧路。而佢正門門牌，就係興寧路十二號。東面見葵芳地鐵站，西北見葵涌運動場。

史
-

葵青劇院，塊地原本係葵涌對出嘅垃圾灣，卽係海來嘅，有水上人聚居。二十世紀六十年代，垃圾灣填海，是爲葵涌新區。而葵青劇院笪地，連同家下新都會廣場、葵涌廣場兩笪地，曾經係葵泰臨時房屋區所在地。葵泰拆咗之後，先後落成葵涌廣場、新都會廣場，而葵青劇院笪地，就一直丟空。

喺新界人口眾多嘅行政區之中，都有大會堂、民娛中心等，唯獨葵青區無文藝表演場地。最尾區域市政局決定起葵青劇院。劇院於一九九六年動工，耗資約莫四億七千萬港元。到咗一九九九年十一月十八號，由臨時區域市政局主席劉皇發主持開幕。

後尾香港政府廢區域市政局，場地就交畀政府部門，康樂及文化事務署管。

場地
--

葵青劇院家下係康樂及文化事務署之下，新界五個主要演藝場地之一。劇院外表，由幾個弧形組成，牆有曲有直，以圓滑夾埋一個建築。咁嘅外觀，標誌本土藝術多元。劇院主要表演場地，有演藝廳，是爲中型表演場地。此外有展覽場地、排演同埋演講室，種種設施，迎合藝術工作者嘅需要。

實景
--

* 葵青劇院外觀（一）
* 葵青劇院外觀（二）
* 葵青劇院大堂入口
* 葵青劇院大堂
* 廣場的藝術擺設（一）
* 廣場的藝術擺設（二）

出面網頁
----

* 葵青劇院官方網頁
* 官方網頁
* 會堂之友

座標: 22°21′25″N 114°07′34″E﻿ / ﻿22.3569°N 114.126°E﻿ / 22.3569; 114.126
**蒙古人民軍**（蒙古文：**Монголын Ардын Арми**）係蒙古國嘅國家軍隊。去到2008年，蒙古人民軍嘅總兵力大約有兩萬人。

史
-

蒙古人民軍以1921年3月18號作為建軍日，前身係蘇赫巴托爾同喬巴山領導嘅牧民游擊隊。1921年3月舉行嘅蒙古人民黨第一次代表大會決定合併所有游擊隊，建立「蒙古人民軍司令部」，作為武裝力量嘅領導機關。1921年3月18號，蒙古人民軍佔領咗恰克圖（家陣叫做阿勒拉坦布拉格），自此將3月18號定為蒙古人民軍建軍節。

1921年末，蒙古人民軍將原先嘅團改成騎兵旅，實施旅團制；政府同時公布法令，要18歲至25歲的男人服兵役。1924年至1934年間，經蘇聯幫助，蒙古人民軍建成空軍、坦克、炮兵、通訊等等嘅兵種。1935年至1936年，蒙古人民軍響蘇聯紅軍嘅支援之下，先後多次擊退侵犯東部邊界嘅日軍。1945年8月，蒙古人民共和國對大日本帝國宣戰。

第二次世界大戰結束之後，蒙古人民軍進行大規模裁軍，國防開支比重由1945年佔總預算嘅44.4%下降至2.9%。後嚟，蒙古人民共和國又重新擴充蒙古人民軍，1964年總兵力有1.4萬到1.5萬人。1972年，蒙古人民軍嘅總兵力有4.7萬人，其中陸軍2.8萬人，公安部隊1.8萬人，空軍1000人。

蒙古人民軍嘅最高統帥係大人民呼拉爾主席團主席，國家最高軍事決策機構係國防會議。蒙古人民軍嘅最高領導機關係國防部，下設有總參謀部、政治部、幹部部、後勤部、軍訓部、陸軍部、空軍處等等嘅單位。

1992年，蒙古人民共和國改名做蒙古國。依照《蒙古國憲法》，蒙古國總統兼任武裝力量總司令。1992年起，服役期改成一年。

參考
--

1. 1 2 3 4 5  廖盖隆等主编，社会主义百科要览（下），人民日报出版社，1993年
2. ↑  蒙古国概况，新华网，2002-06-18
3. ↑  熊武一等主编，军事大辞海（下），长城出版社，2000年，"蒙古人民军"条
|  |
| --- |
| **葵青橋相關資料** |
| 路段總長度 | 0.64公里 |
| 車速限制 | 70km/h |
| 所在地區 | 香港新界西 |
| 起點 | 葵青區葵涌 |
| 終點 | 葵青區青衣 |
| 通車日期 | 1999年7月26號 |
| 收費 | 免費 |
|

葵青橋碑石
**葵青橋**（又叫**青衣複製橋**，**青衣複製南橋**）係香港一條為咗增大青衣大橋嘅流量而起嘅複製橋，亦係拓展署繼1987年落成青荃橋後，喺呢區完成嘅第二條跨海大橋，耗資13億港幣。

葵青橋位於青衣大橋旁邊，全長640米，其中兩個喺航道上嘅跨度各長122米，畀船隻通過。大橋響1999年7月26號落成啟用，同時青衣大橋關閉作維修，當時所有車都要經通往九號貨櫃碼頭嘅公路，兜一個圈先可以前往葵青橋嘅葵涌方向，並分兩個U形轉彎處：上段（私家車、小巴等小型車）、尾段（巴士、貨櫃車等大型車），往青衣方向就唔受影響，呢個安排直至青衣大橋重開後取消。

葵青橋嘅落成，係為咗配合九號貨櫃碼頭落成後增加嘅交通流量。

葵青橋係採用一種名為「外預應力系統」嘅特別建造技術起。呢種預應力系統係將預應力鋼束安放響橋身嘅中空位置，而唔係收藏響混凝土中。咁樣嘅設計令鋼束嘅維修同檢查都較前方便，大大提高葵青橋長遠嘅運作效益。

註
-

1. ↑  〈新聞公報〉. 原著喺2008年2月15號歸檔. 喺2009年8月9號搵到.
**奧拉夫五世**（挪威文：Olav V，1903年7月2號—1991年1月17號），出世名**亞歷山大·愛德華·基斯頓·費特力**（挪威文：Alexander Edward Christian Frederik），係挪威國王，1957年至1991年在位。

家族同早年
-----

1913年，奧拉夫王儲（中）同老豆哈康七世、阿媽慕德皇后嘅合照
奧拉夫五世原本叫丹麥王子亞歷山大，1903年7月2號響諾福克郡山靜咸府嘅Appleton House出世，係丹麥卡爾王子同威爾斯公主慕德嘅獨仔。佢阿爺係時任丹麥王儲費特力，阿公就係時任英國國王愛德華七世。

1905年，老豆卡爾王子獲得挪威議會擁立成新一任挪威國王，改名叫「哈康七世」。而卡爾王子就將亞歷山大改名叫「奧拉夫」，以丹麥同挪威國王奧拉夫二世·哈康松嚟命名。奧拉夫係挪威自中世紀以嚟嘅第一位響挪威本土長大嘅王儲。

同老豆相反，老豆係海軍出身，而奧拉夫就係陸軍出身。佢響1924年以全級第四名畢業於挪威陸軍學校，之後又響牛津大學貝里歐學院修讀法學同經濟學兩年。

奧拉夫亦係一位運動員，識玩好多項目，曾經響霍爾門科倫滑雪跳臺參加過滑雪比賽。響1928年夏季奧林匹克運動會，佢代表挪威攞到帆船比賽金牌。

1929年，佢同表姐瑞典瑪塔公主響奧斯陸結婚。

響1930年左右，佢成為海軍學員，響挪威皇家海軍艦艇Olav Tryggvason（奧拉夫·特里格維松）。跟住佢先後升為上尉同上校。

二戰時期
----

1940年4月，奧拉夫王儲（右）同老豆哈康國王響度尋求庇護
作為挪威王儲，佢接受咗廣泛嘅軍事訓練，又參與過好多主要嘅軍事演習。奧拉夫因為佢嘅見解同領導才能，受到其他國家領導人嘅敬重。響二戰前，佢訪問美國期間，同美國總統羅斯福建立親密嘅友誼。呢點成為日後挪威對抗納粹德國進攻嘅重要因素之一。1939年，奧拉夫被任命為挪威皇家海軍嘅上將同陸軍嘅將軍。

1940年4月，納粹德國打住保持丹麥同挪威中立嘅名，乘機想入侵兩國，威悉演習行動開始。期間，奧拉夫企響老豆個邊，堅決抵制納粹德國。無論係對軍事領導人定係人民嚟講，奧拉夫都係一位極具價值嘅顧問。當挪威政府被逼流亡海外嗰陣，奧拉夫唔肯，話要同人民一齊抵抗，呢個諗法好快就畀人拒絕。佢勉強地跟住老豆流亡到英國，響嗰度，佢同佢嘅助手都成為流亡政府兼老豆嘅主要顧問。最初，佢同老豆響白金漢宮度住，但隨住同年9月嘅倫敦大轟炸，佢哋搬到去柏莎郡嘅 Bowdown House。奧拉夫亦曾經響英國、加拿大、美國同挪威、盟軍部隊見面。1944年，佢出任挪威國防部部長，響二戰完之後解除納粹德軍嘅武裝。

1945年5月13號，奧拉夫同其他五位政府部長返到挪威。而父王哈康就響6月7號先返到嚟挪威。

佢得到包括挪威、法國、希臘同尼德蘭嘅戰爭十字勳章，又得到美國功勳勳章同法國軍事勳章，證明咗國際認可佢對德國抵抗運動嘅貢獻。

統治
--

1968年，奧拉夫五世（右）訪問冰島，同時任冰島總統基斯甸·艾爾亞恩（Kristján Eldjárn，左）見面
1955年7月，父王哈康響Bygdøy Royal Estate嘅沖涼房入面跌親，要坐輪椅。由呢個時候開始，奧拉夫代父王處理國事。1957年9月21號，父王哈康響奧斯陸王宮走咗，終年八十五歲。奧拉夫繼位做挪威國王，係奧拉夫五世。

奧拉夫亞世畀人叫做「人民嘅國王」，好受到人民嘅歡迎。雖然佢係國王，但佢鍾意響公共行車路上揸車。響1973年石油危機期間，由於石油畀人禁運，挪威禁止人民響禮拜日開車。咁啱當時國王想滑雪，本身佢作為國王係可以開車，但佢想以身作則，結果佢一個人著住滑雪衫、攞住滑雪板坐城市鐵路霍爾門科倫線（英文：Holmenkollen Line）去滑雪。後嚟佢畀人問到點解會夠膽響冇保鏢嘅情況下公然出街，佢就答：「我有400萬保鏢」（保鏢指緊挪威人民，當時挪威有400萬人口）。

由於佢嘅運動天賦同埋身為國王嘅角色，佢響1968年攞到霍爾門科倫獎章、1970年攞到傑出公民成就獎、1975年成為挪威年度人物。佢對軍事有住濃厚嘅興趣，好認真咁對待自己作為軍隊總司令嘅角色。除咗係挪威軍隊名義上嘅最高領導人之外，佢仲係英國約克郡軍團嘅榮譽上校。

佢在位期間多次代表挪威訪問其他國家，訪問過34個國家，有埃塞俄比亞、伊朗等。1975年7月，佢主持第十四屆世界童軍大露營嘅開幕禮。

奧拉夫五世作為國家統一嘅象徵，有住好大嘅道德權威，響紙面上保留比較大嘅權力，但佢唔負責行使權力。佢主要職責都係偏向「儀式性嘅」。如果冇首相嘅附署，佢嘅行為會畀法律睇成「無效」。國王都有權任命內閣，但佢唔可能違背議會嘅諗法。

過身
--

1990年夏天，奧拉夫五世嘅身體出咗問題，但響聖誕期間好返。1991年1月17號，佢響皇家別墅突然病發，當日夜晚就因為心肌梗塞而過身，終年87歲。王儲哈拉爾好快就登基，成為哈拉爾五世。哈拉爾五世嘅採訪同埋前挪威議會主席祖·本柯嘅自傳入面都有提過，奧拉夫五世響得知波斯灣戰爭爆發後留低心理創傷。

響佢過身當日同埋國葬前嘅幾日，挪威人民都有公開哀悼佢，響奧斯陸皇宮對開嘅廣場放住成千上萬嘅蠟燭，亦有信同埋卡片。

奧拉夫五世嘅國葬響1月30號舉行。響由皇宮到奧斯陸主教座堂嘅送葬路線上，有多過十萬人響卡爾·約翰斯大道前排隊以示敬意。總理布倫特蘭響葬禮上致詞。跟住棺材就畀人移到阿克斯胡斯城堡。佢最終畀人葬響皇家陵園，同老婆瑪塔葬埋一齊。

影響
--

由於奧拉夫五世嘅老婆瑪塔死響癌症手上，奧拉夫五世國王癌症研究獎響1992年設立。

響2005年發表嘅民意調查「世紀最偉大嘅挪威人」入面，奧拉夫五世排第一。

### 影視形象

* 2009年NRK電影《哈里同查理斯》（英文：Harry & Charles），由Viktor Andersen扮奧拉夫五世
* 2016年NRK電影《國王的抉擇》，由Anders Baasmo扮奧拉夫五世
* 2021年NRK電影《Atlantic Crossing》，由托比亞斯·桑托爾曼扮奧拉夫五世
**陳廷驊**博士，OBE（Dr **Chen Din-hwa**，1923年—2012年6月16號）係香港企業家，祖籍浙江寧波。陳廷驊有「棉紗大王」之稱，生前擔任南豐紡織聯合有限公司同埋南豐發展有限公司主席。

生平
--

陳廷驊阿爸以經營布廠為業，陳廷驊20幾歲已經係上海同寧波三間商業機構總經理。1949年移民香港，1954年創辦南豐紡織有限公司。1969年南豐改組，成立南豐紡織聯合有限公司，重喺1970年正式招股上市。同年成立「**陳廷驊基金會**」，喺香港同埋中國內地捐助醫療、教育同埋福利事業。陳廷驊篤信佛教淨土宗，尤其樂意捐巨貲大力支持佛學傳佈。1976年陳廷驊進一步開拓業務，唔單止喺海外好似美國、星架坡、馬來西亞等地進行投資，同時亦喺香港斥資幾千萬緡向太古洋行買入鰂魚涌地盤，起南豐新邨，自此喺地產界奠立穩固基礎。1992年陳廷驊連續發行15種備兌認股證，不出幾個月，股市大幅下調，陳廷驊眼光獨到，被譽為「備兌認股證大王」。

陳廷驊亦致力於保存國粹，提倡京劇，唔單止喺內地資助搞戲劇學校，培養新秀，亦成日贊助知名京劇團去香港演出，對中國傳統藝術嘅倡導同埋香港文化生活嘅提高貢獻良多。陳廷驊喺1997年攞到英帝國官佐勳銜（OBE），重成為中國文化部最高文化藝術發展獎得主。此外，陳廷驊重係蘇浙、寧波、甬江、上海四所同鄉會永遠名譽會長，多種慈善基金會名譽會長或者理事，香港特別行政區第一屆政府推選委員會成員同埋明天會更好基金信託委員會成員，重擔任香港各界慶祝回歸委員會副主席。

年近古稀，陳廷驊已經慢慢將南豐集團嘅掌控權移交畀尐女。1995年陳廷驊患咗腦退化症，2008年11月畀高等法院宣佈佢係「精神上無行為能力人士」（mentally incapacitated person），按《精神健康條例》委任會計師託管佢嘅資產。陳廷驊一早已經立咗遺囑，將接近95%遺產納入名下慈善基金，淨係留返5%分畀屋企人。

2010年，陳廷驊榮獲福布斯香港富豪榜第八位。同年12月17號陳廷驊以每股作價5.6緡，增持6.59億股遠洋地產，涉資36.9億，令佢喺遠洋地產嘅持股量大增至21.89%，成為第二大股東。

2012年6月16號，陳廷驊喺養和醫院因為前列腺癌病逝，終年89歲。

個人榮譽
----

### 勳銜

* 英帝國官佐勳銜（O.B.E.）（1997年）

### 榮譽博士

* 香港理工大學榮譽工商管理博士（1994年）
* 香港中文大學榮譽社會科學博士（1998年）

攷
-

1. ↑  〈榮譽學位及大學院士名錄 - 香港理工大學〉 (繁體中文). 香港理工大學.
2. ↑  第54屆大會 (1998) | 頒授學位典禮 | 香港中文大學，香港中文大學 （繁體中文）
搵緊第二樣意思嘅話，請睇〈**戰國 (搞清楚)**〉。
  唔好同**戰國 (中國)**搞亂。

日本嘅**戰國時代**（日語：戦国時代）係指大概喺15世紀末去到17世紀初嘅日本，但係呢個時間唔係正式為史實，期間室町時代、安土桃山時代同埋江戶時代都係戰國時代嘅範圍。戰國時代呢個名係武田信玄起嘅，到今時今日，戰國時代嘅影響力都唔細。

概念
--

一般係指1467年嘅應仁之亂開始，由於兩派大名細川勝元同山名宗全對立，兩派對峙咗幾年，雖然無分勝負，但係幕府嘅威信力下降，此後嘅明應政變開始咗下剋上嘅風氣，武士派系開始抬頭，取代守護大名成為大名。

至於終結，有幾個講法，第一係1573年，即係織田信長將足利義昭放逐以後。第二為1590年，當豐臣秀吉完成咗小田原征伐之後。第三係1615年，德川家康喺大阪夏之陣中將豐臣家完全滅亡。

有力大名
----

呢啲都係有實力統一天下嘅大名，呢度將會以地方區劃：

* 東北：伊達氏、南部氏、最上氏、蘆名氏、真田氏
* 關東：後北條氏、山內上杉氏
* 甲信：武田氏
* 東海：德川氏（松平氏）、今川氏、齋藤氏
* 北陸：上杉氏（長尾氏）、朝倉氏
* 近畿：織田氏、三好氏、淺井氏
* 中國：毛利氏、尼子氏、大內氏
* 九州：島津氏、大友氏、龍造寺氏
* 四國：長宗我部氏
英格蘭神學家 John Henry Newman 嘅畫像
**扣帽**（粵拼：kau3 mou2；英文：**poisoning the well**，個英文名字面係「喺個井度落毒」噉解）係一種非型式謬論，指講緊謬論嗰個人將一啲同佢個對手相關（但係實際上根本唔啦更）嘅負面訊息講出嚟，等身邊睇緊場討論嘅人覺得佢對手唔可信，諗住籍此打敗佢對手－但係就算真係俾佢靠噉赢咗場討論都好，佢查實由頭到尾都冇真正回應過佢對手嘅論證，只不過係喺度引開咗啲人嘅注意力，令到啲人睇唔到佢嘅論證有問題[1][2]。

英文「poisoning the well」呢個詞係喺 1864 年由英格蘭神學家 John Henry Newman 喺佢本《*Apologia Pro Vita Sua*》（拉丁文：一個人對自己人生嘅辯護）嗰度第一次俾人用嚟指一種謬論嘅[1]，Newman 佢將「靠講對手嘅唔好嘢嚟嘗試打敗對手個論證」呢種行為比喻成好似啲軍隊喺打仗嗰陣喺就嚟要俾敵軍攻陷嘅城嘅井嗰度落毒噉，係一種陰險嘅行為。

扣帽可以話係人身攻擊謬論（ad hominem）嘅一種。

概論
--

扣帽俾哲學家視為一種謬論[1]，而且可以有好幾種型態。最常見嗰種型態係噉嘅：

1. 同佢對手身份相關嘅負面訊息。（例：「喺你哋聽我對手講嘢之前，我想提吓你哋呢條友坐過監。」）
2. 所以佢對手做嘅所有宣稱都係錯嘅。[3]

呢種思考方式有問題：世界上嘅人幾乎冚唪唥都做過衰嘢，所以如果一個人做過衰嘢就等如佢講嘅所有嘢都係假嘅話，噉呢個世界唔會有信得過嘅宣稱。

除咗噉，有陣時啲講謬論嘅人仲會用呢種手法攻擊將來可能出現嘅對手。例：「以上係我對同性婚姻嘅立場，唔同意我個立場嘅人實係想破壞家庭結構嘅」，而跟手當有個人提出反對聲音嗰陣，用緊扣帽謬論嗰個人就會話佢想破壞家庭結構－就算個新論證同家庭冇直接關係嘅都好。

隨意喺人身上貼標籤嘅手法好普遍、歷史久遠。根據美國宣傳分析中心喺 1937 年出版嗰本《The Fine Art of Propaganda》（粵文翻譯：宣傳嘅藝術）當中歸納嘅七大宣傳手法入面，貼標籤就名列第一，屬於最常出現喺宣傳上嘅文字遊戲。美國宣傳分析中心認為，貼標籤喺歷史同個人嘅人格發展上都有住極之大嘅影響力。貼標籤不但可以摧毀一個人嘅名譽，有陣時仲可以激勵一個人達到非凡嘅成就、搞到人坐監、或者令人發癲屠殺自己嘅同伴。標籤有得貼喺一個人身上，又有得貼喺團體、幫派、部落、政黨、城邦、甚至國家或者種族身上。

例子
--

以下係一啲扣帽嘅例子[3]：

### 例子 1

A 君：老細，你聽到我講咗噉多嘢，就知 B 君先係你應該炒嗰個人啦。我肯定阿 B 君實會嚟你呢度講啲大話諗住逃避個責任嘅，佢之前講過大話，唔好聽佢噏。
喺呢句嘢當中，A 君喺度做緊扣帽嘅動作，諗住喺 B 君有機會發現之前就攻擊 B 君嘅品格，並且靠噉嚟嘗試否定 B 君可能會講嘅所有嘢。如果佢老細真係聽佢噏而就噉否決嗮 B 君講嘅嘢嘅話，佢老細都係犯咗扣帽嘅謬論。

### 例子 2

A 君：我諗我啲論證都夠充分㗎喇，等睇我對手點樣嘗試用佢嗰啲荒謬嘅歷史嚟詏赢啦。
喺呢句嘢當中，A 君喺度嘗試「喺個井度落毒」：就算佢對手真係曾經喺歷史知識上犯過錯都好，都唔等如佢對手今次唔會講到啲有道理嘅論證出嚟。

睇埋
--

* 認知偏誤
* 情報操作
* 謬論
	+ 唔啦更謬論
	+ 人身攻擊謬論
	+ 訴諸嘲弄
* 黑色宣傳
* 標籤效應
* 砌生豬肉

攷
-

1. 1 2 3  Philosophical society.com – Logical Fallacies.
2. ↑  "Poisoning the Well - Throwing Shade". *EverydaySalesHQ*.
3. 1 2  "Poisoning the Well". Logically Fallacious.

拎
-

* Newman Reader – Apologia (1865) – Preface.
* Name-Calling, Propaganda Critic.
* Name-Calling, Source Watch.

| * 睇
* 傾
* 改
唔啦更謬論 |
| --- |
| 訴諸反覆 • 訴諸無知 • 訴諸頑固 • 訴諸斷言 • 默證 • 掩耳盜鈴謬論 • 道德主義謬論 • 自然主義謬論 • 紅鯡魚 • 片面辯護 • 草人謬論 • 我有權發表意見 • 訴諸中庸 • 主流思想謬論 |
| 訴諸情感 | 恐懼 • 諂媚 • 新穎 • 傳統 • 憐憫 • 嘲弄 • 反智 • 仇恨 |
| 起源謬論 | 人身攻擊（你咪又係噉，罪惡關聯，訴諸點解信）• 訴諸權威 • 訴諸動機 • 扣帽 |
| 訴諸後果 | 恐嚇論據 • 一廂情願 |
| How to read a taxoboxHow to read a taxobox**駱駝屬** |
| --- |
| 單峯駱駝單峯駱駝
雙峯駱駝雙峯駱駝 |
|
| **物種分類** |
| 

|
|  |
| 域(Domain): | 真核生物域（Eukaryota） |
|
| 界 | 動物界（Animalia） |
|
|
|
|
|
| 門 | 脊索動物門（Chordata） |
|
|
|
|
|
|
|
| 綱 | 哺乳綱（Mammalia） |
|
|
|
|
|
| 目 | 偶蹄目（Artiodactyla） |
|
|
|
|
|
|
|
|
| 科 | 駱駝科（Camelidae） |
|
|
|
|
|
| 屬 | **駱駝屬**（***Camelus***）Linnaeus，1758 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| * 雙峯駱駝（*C. bactrianus*）
* 單峯駱駝（*C. dromedarius*）
 |
|

**駱駝**或者叫**駝**，係駱駝科**駱駝屬**嘅動物，亦係種家畜，以駝峯爲記認。分兩種，一種係西亞種，單峯駱駝，東及中亞種，雙峯駱駝。駱駝以耐旱耐熱而聞名，有名**沙漠之舟**，往來沙漠之中。

生活喺沙漠邊緣嘅人類早喺公元前3000年開始馴養駱駝，作為役畜，用嚟馱運同騎乘，有好多國家都會倚賴駱駝為生嘅駱駝牧民，甚至有駱駝騎兵。

種類
--

單峯駱駝毛短，主要生活喺北非同西亞、印度等熱帶嘅地域，生活喺沙漠地帶嘅牧民以駱駝奶甚至駱駝血作為食物，目前全世界只有1400萬隻，全部都係家畜。19世紀末澳洲曾經從非洲引入部分單峯駱駝，後嚟由於唔再應用役畜，只係向中東出口，大約有3200隻散落到澳洲沙漠重新野化。

雙峯駱駝毛長，襟凍，春天甩毛，主要生活喺中亞同中國西北、蒙古。大約只有120萬隻，20世紀喺塔克拉瑪干沙漠發現野駱駝，可能係雙峰駱駝嘅祖先，大約有1000隻，中國政府已經將呢一帶劃為野駱駝自然保護區。

|  |  |
| --- | --- |
|  | 維基同享有多媒體嘅嘢：**Camelus** |

|  |  |
| --- | --- |
|  | 維基物種有資料講：***Camelus*** |
呢篇文講廣東新會嘅河。搵緊湖南東安嘅河嘅話，請睇〈**紫水河 (東安)**〉。

座標: 22°29′54.3″N 113°0′44.2″E﻿ / ﻿22.498417°N 113.012278°E﻿ / 22.498417; 113.012278

**紫水河**（粵拼：zi2 seoi2 ho4），又叫**沙堤河**（saa1 tai4 ho4），簡稱**紫水**，係位於廣東新會嘅河，喺會城西面，佢嘅水源出自石澗水庫，呢個水庫收集嘅係圭峰山嘅水流；然後佢從北向南流，穿過仁義村、永安村等地，最後匯入潭江（南坦海），全長3.5公里。

紫水河係新會八景之一，稱做**紫水漁舟**zi2 seoi2 jyu4 zau1，喺吟詠新會八景嘅粵詩中叫**沙堤紫水清**。紫水嘅名，相傳係宋代時，呢條河嘅水變成紫色，持續咗十幾日，喺古代紫色係高貴嘅顏色，所以呢種現象啲人認爲夠晒吉祥，就叫佢做紫水河。紫水河兩邊嘅地名，有唔少帶「紫」字，如紫雲里、紫龍里、紫竹里、紫源里、紫盛里、紫水里、紫華園、紫雲觀。「紫水漁舟」講嘅景象係出海捕撈嘅漁船夜泊堤邊，啲漁歌喺條河度唱。民間傳說紫水河床度有嚿大石，樣似鯉魚，啲人話係鯉王，啲鯉魚都會過來條河拜鯉王，所以條河多鯉魚，啲漁民就聚來呢處捉魚。

自從改革開放後，當地工業化，週邊啲工業廢水、居民污水排入條河，兼且源頭水量少咗，條河嘅淤積嚴重，變成條污糟臭涌。後來新會政府立項整治河涌，紫水河納入計劃：2004年5月，投入200萬人民幣治理條河；2011年6月，再次清淤淨化；但仲係情況反覆，水污染嚴重。從2016年開始，大概投入資金7.2億元人民幣，又再治理紫水河。

2012年3月嘅紫水河，見到污染好嚴重
2019年4月落完大雨後，喺仁義村向北望去

攷
-

1. 1 2 3 4 5 6  〈【新會老地方】歲月如歌，紫水流年——新會這條河，有着如此浪漫的色彩〉. 《南方號》. 2019年3月5號. 喺2019年3月18號搵到.`{{cite web}}`: CS1 maint: url-status (link)
2. ↑  〈「水岸聯動」綜合治理紫水河，「沙堤紫水清」夢想有望實現〉. 《搜狐》. 2018年2月7號. 喺2019年3月18號搵到.
3. ↑  地理數據出自天地圖 互聯網檔案館嘅歸檔，歸檔日期2019年3月13號，.。
4. ↑  〈新會採用「行政措施+工程措施」方式推進紫水河綜合治理〉. 《江門廣播電視臺》. 原著喺2020年3月28號歸檔. 喺2019年3月18號搵到.
5. ↑  〈江門新會會城紫水河變黑水河 惡臭難忍〉. 《新浪新聞》. 2013年6月21號. 喺2019年3月18號搵到.
6. ↑  〈新會區綜合治理會城河、紫水河〉. 《雪花新聞》. 2018年5月3號. 喺2019年3月18號搵到.
**駐立陶宛臺灣代表處**（英文：Taiwanese Representative Office in Lithuania，立陶宛文：Taivano atstovybė Lietuvoje）係中華民國設喺立陶宛首都維爾紐斯嘅實質大使館，係繼臺灣駐索馬利蘭代表處之後第二個用「臺灣」名義設立嘅代表機構，亦係目前唯一喺中華人民共和國建交國用「臺灣」做名設立嘅現有準外交機構。

歷史
--

2021年3月23號，立陶宛政府為咗年底喺臺灣設立貿易辦事處而正式向國會提交議案修改《公務員法》，令到立陶宛公務員可以向非邦交國派駐貿易代表。6月30號，立陶宛外交部長格比亞魯斯·藍斯柏吉斯 (Gabrielius Landsbergi) 話加強外交係成套亞太計劃，解釋除咗喺澳洲設立大使館，亦會喺韓國、新加坡同埋臺灣設立外交代表機構，特別提到臺灣。

2021年7月20號，中華民國外交部長吳釗燮宣布預計喺立陶宛首都維爾紐斯設立「**駐立陶宛臺灣代表處**」。呢個係中華民國政府繼2003年設立駐斯洛伐克代表處，相隔18年之後再喺歐洲國家設立代表處。

2021年9月30號，立陶宛國會修改法例，通過政府可以喺未設立正式外交代表機構嘅國家地區設立經貿代表處，立陶宛經濟及創新部部長奧什麗內·阿爾莫奈特 (Aušrinė Armonaitė) 宣佈法律生效之後，將會徵選駐臺灣經貿代表處首長。

駐立陶宛臺灣代表處喺2021年11月18號正式運作，而立陶宛駐臺灣經貿代表處就預計喺2022年初正式成立。

參考
--

1. ↑  有報導話呢個代表處係「第一個」喺中華人民共和國嘅建交國入面用「臺灣」做名設立嘅外交機構，但之前已經有臺灣駐巴林商務代表團、駐玻利維亞 臺灣商務辦事處、臺灣駐的黎波里商務代表處等，但後嚟都改名或者取消。
2. ↑  立陶宛議會修法完成　駐台辦事處最快10月成立 互聯網檔案館嘅歸檔，歸檔日期2021年11月4號，.，上報，2021/10/1
3. ↑  簡恒宇 (2021年7月2號). 〈經貿外交拓展亞洲市場》立陶宛外長表明在台灣設代表處 我外交部高度歡迎〉. 風傳媒. 原先內容歸檔喺2021年7月23號. 喺2021年7月21號搵到.
4. ↑  〈駐立陶宛代表處將設立 吳釗燮：歐洲首個以台灣為名外館[影]〉. *CNA*. 時間 2021-07-20. 原先內容歸檔喺2021-08-17. 喺2021-07-20搵到.
5. ↑  立陶宛國會通過修法 為設駐台經貿代表處開綠燈 互聯網檔案館嘅歸檔，歸檔日期2021年11月19號，.，中央社，2021/10/1
6. ↑  中國施壓未果 立陶宛總統：對台灣立場不變 互聯網檔案館嘅歸檔，歸檔日期2021年11月19號，.，中央社，2021/10/28
舒曼
**舒曼**（**Robert Schumann**，1810年6月8號—1856年7月29號）係德國作曲家，曲風屬浪漫主義。

生平
--

1810年，舒曼出生自德國薩克森小鎮茨維考一個書商家庭。童年最大興趣係文學，熱衷寫作小說，散文。12歲時組成一個小型管弦樂隊，之後又搞文學社。舒曼青春期時，父親引導佢他向音樂方面發展，然而母親希望佢讀法律。

1828年，舒曼中學畢業，父親又去世，就如母親願望，去萊比錫學習法律，第二年又到海德堡繼續學習。

1830年，舒曼受法蘭克福一場帕格尼尼演奏會影響，從此立志要成為一名鋼琴家，最終行上作曲家道路。

1833年，23歲就創作自己第一部傑作，同一主題同十二格變奏《交響練習曲》，之後係1834年至1835年間創作《狂歡節》，係一部由二十一個樂章組成鋼琴傑作，亦係舒曼代表作之一。

1834年，舒曼創辦一份音樂評論雜誌，並用弗羅列斯坦，尤斯比烏斯作為自己筆名，兩個人觀點體現作者本人思辨統一。

1836年，舒曼26歲時，無停止學習鋼琴，係維克教授處學習時結識教授個女克拉拉，但愛情受兩家人反對。終於1840年，萊比錫郊區Schönefeld鎮同克拉拉結婚。兩人育有八名子女，但多數夭折。

1843年，萊比錫音樂學院任教。

1844年，赴德雷斯頓任合唱團領隊。

1850年，舒曼搬到杜塞爾多夫，擔任樂隊指揮。

1854年，曾因精神分裂一度投萊茵河自殺，幸被船夫救起。之後，被送入波恩一家精神病院，期間克拉拉一直照顧他。

1856年，舒曼晚期係精神病院因感染梅毒去世。舒曼同克拉拉墓地都係波恩。

  


|  |  |
| --- | --- |
| Flag of 德意志帝國Biography icon  | 呢篇同德國人相關係楔位文。歡迎幫維基百科擴寫佢。睇 • 論 • 改 • 歷 |
唔好同**扯旗山**搞亂。

**升旗山**（馬來話：Bukit Bendera），又叫**檳榔山**（英文：Penang Hill），喺檳島中部，主峰係西方山（Western Hill），海拔833米（2,733英尺），係檳城最高點。

其中海拔735米（2,411英尺）嘅旗山（Flagstaff Hill）係升旗山群峰之中開發最多嘅山峰，亦係當地居民同遊客嘅避暑勝地。由於之前英國高官別墅大多數都喺呢度，山下嘅士兵利用旗語傳遞重要訊息，升旗山因而得名。

升旗山山頂氣候涼爽宜人(20°c至27°c，大約低過喬治城5°c)，係檳城出名嘅旅遊勝地。除咗行上山之外，亦可以搭纜車上山。升旗山纜車（英文：Penang Hill Railway）喺1922年起，係為咗方便當時英國人上山度假而起。山上面仲保留咗好多殖民地時期度假別墅，依然已經開放畀遊客住宿。登山可眺望檳威海峽同威省景色。山頂上面有一座好靚嘅高地花園，以種植熱帶植物同花卉為主，係遊客賞心悅目嘅理想場所。

昔日升旗山纜車（依家已經改用新纜車）
升旗山䌫車

參考
--

1. ↑  Penang Hill Corporation. *Corporate Info 互聯網檔案館嘅歸檔，歸檔日期2015年4月22號，.*. : Penang Hill Coporation official website, 2014-10-26. （英文）
2. ↑  "Penang Hill". *Penang Attractions*.


|  |  |
| --- | --- |
| Stub icon | 呢篇文係同馬來西亞地理相關楔位文。歡迎幫維基百科擴寫佢。睇 • 論 • 改 • 歷 |
黃竹坑邨第10座，係典型嘅政府廉租屋樓宇
八十年代嘅元洲街邨第六座，係典型嘅政府廉租屋樓宇
**政府廉租屋**，全名**政府廉租屋計劃**（Government Low Cost Housing Scheme），係香港政府喺1962年至1973年推行嘅建屋計劃，由工務司署設計同埋起，起好之後由香港屋宇建設委員會負責管理。喺1973年，香港房屋委員會成立，政府廉租屋就歸入咗新成立嘅房委會管理，統一命名做「公共屋邨」，同時將所有前政府廉租屋邨同所有前屋建會屋邨列做「甲類屋邨」管理。

政府廉租屋嘅服務對象與徙置屋邨同屋建會廉租屋唔同，係為一啲入息低微唔合乎徙置資格，又唔合乎屋建會申請標準，住喺惡劣環境嘅人士提供穩定嘅居所。同徙置屋邨唔同，徙置屋邨主要安置受天災、火災、天台或山邊木屋清拆嘅民居，少啲審核入住人士，唔多理對居民嘅改動、加建或者霸住走廊等行為。相反，廉租屋要同當局申請先有得住，所以對各方面都有嚴格限制，包括門窗顏色設計、內籠間格、窗花鐵欄、電線、鐵閘安裝等等，都要統一。

最後一個建成嘅政府廉租屋邨位於白田，嗰條邨嘅情況較特別，佢作為政府廉租屋出租嘅樓，係採用第六型徙置大廈設計，政府因而將條邨命名為「白田政府新邨」。

大廈設計
----

政府廉租屋並冇好似徙置屋邨咁分多款，但可以以外貌同內部設施嚟分兩種，分別係共用廁格同擁有獨立廁所兩種。自1967年落成嘅牛頭角上邨開始，後期設計嘅政府廉租屋都採用右圖嘅款式，好似沙田坳邨、黃竹坑邨、元洲街邨等。

早期長型政府廉租屋樓宇鳥瞰圖
早期起嘅政府廉租屋，分為長型同單塔型，當中長型樓宇嘅公共廁所設喺大廈中間突出嘅部份，日後出現嘅第三型徙置大廈設計亦參照呢個設計，但徙置大廈設天台學校，政府廉租屋就冇。

後期起嘅政府廉租屋全部係長型設計，有升降機，但黃大仙上邨嘅東部五座同牛頭角上邨嘅第9至12座並冇獨立廁所，因此佢哋屬舊型同新型之間嘅過渡設計。將其他新型樓宇同埋同期起嘅第四至六型徙置大廈比較，政府廉租屋中間突出嘅樓梯位比徙置大廈短，窗同窗之間嘅距離睇落差唔多。由於後期設計嘅政府廉租屋樓宇，多數各座黐住，雖然各屋邨嘅大樓差唔多樣，但就會因應地盤大細作出唔同嘅安排，好似升降機大堂、樓梯嘅位置。從右面兩張圖片中，可見黃竹坑邨和元洲街邨雖然都係後期嘅設計，但樓梯嘅安排好唔同：黃竹坑邨第10座嘅樓梯喺大廈尾部，元洲街邨第六座嘅樓梯就喺大廈嘅中間。

就算政府廉租屋有升降機，但唔係停晒咁多層。好似元洲街邨第七座嘅兩組升降機咁，一組淨停地下，7樓同11樓，另一組就停4樓、8樓同12樓，大多數居民都要上落至少一層先返到屋企。

清拆
--

由於呢啲屋邨係喺1960至1970年代起，有關當局缺乏監管，甚至牽涉貪污，以至呢個時期嘅公共房屋偷工減料情況嚴重。去到1986年26座問題公屋醜聞揭發，唔合規格嘅公屋有唔少係政府廉租屋樓宇，例如葵芳邨第8、9、10同11座、葵興邨第3-5座、葵盛東邨第18同20座、黃竹坑邨第9座、白田邨第14，15同16座等。當時，房屋署開始大規模檢驗全港公屋結構，發現當時樓齡5年以上800幾座公屋，有超過400幾座不合格。因此喺1987年，行政局通過長遠房屋策略，喺2001年前將所有第三至六型公屋大廈（徙置屋邨）同政府廉租屋清拆重建。

隨住黃竹坑邨嘅九座樓（第1至8座、第10座）同埋葵盛東邨第12座被拆卸重建，政府廉租屋自此成為歷史。

政府廉租屋邨一覽
--------

| 落成次序 | 屋邨名 | 地區 | 座數 | 落成年份 |
| --- | --- | --- | --- | --- |
| 1 | 觀塘 (鯉魚門道) 邨 | 九龍觀塘 | 7 | 1962年 |
| 2 | 黃大仙上邨 | 九龍黃大仙 | 19 | 1963年 |
| 3 | 長沙灣邨 | 九龍長沙灣 | 13 | 1963年 |
| 4 | 石硤尾邨 | 九龍石硤尾 | 7 | 1964年 |
| 5 | 山谷道邨 | 九龍何文田 | 16 | 1964年 |
| 6 | 牛頭角上邨 | 九龍牛頭角 | 9 | 1967年 |
| 7 | 沙田坳邨 | 九龍黃大仙 | 2 | 1967年 |
| 8 | 黃竹坑邨 | 港島黃竹坑 | 10 | 1968年 |
| 9 | 石蔭邨 | 新界葵涌 | 8 | 1968年 |
| 10 | 元洲街邨 | 九龍長沙灣 | 8 | 1968年 |
| 11 | 葵興邨 | 新界葵涌 | 5 | 1970年 |
| 12 | 梨木樹邨 | 新界梨木樹 | 8 | 1970年 |
| 13 | 高超道邨 | 九龍觀塘 | 11 | 1971年 |
| 14 | 葵芳邨 | 新界葵涌 | 11 | 1971年 |
| 15 | 葵盛東邨 | 新界葵涌 | 9 | 1972年 |
| 16 | 何文田邨 | 九龍何文田 | 8 | 1972年 |
| 17 | 白田邨 | 九龍深水埗 | 6 | 1971年 |
|

參考
--

1. ↑  香港地方－政府廉租屋
2. ↑  香港地方-政府廉租屋邨相片
3. ↑  黃華輝，《公屋醜聞 一名記者嘅追查實錄》 ISBN 962-8326-22-8
4. ↑  房委會有關公屋重建文件

睇埋
--

* 香港公共房屋
* 廉租屋邨
字粒（呢粒字粒印出來嘅連結字係 ſi，即係 si 嘅舊式寫法）
鉛字架（近睇）
鉛字架（遠睇）
排咗版嘅字粒
木字粒
**字粒**（英文：**sort**）係指喺活字印刷度用來排版嘅**活字**，有木造同金屬造嘅兩種，細粒嘅都係金屬造，淨係大粒嘅先可以木造；金屬造嘅用嘅好多時係一種鉛合金，所以又叫**鉛字**。大粒嘅之所以係木造，係因為如果用金屬造，用耐咗反而會變形，甚至會裂開。

用字粒排版又叫 ｢執字粒｣。執完字粒之後測cek1有冇錯叫校對，錯咗叫 ｢執錯字粒｣。

用字粒排版基本上已經被電腦排版取代，但係仲有人用字粒排版，作為一種藝術或者工藝創作。電腦排版唔會用字粒，但係有對應嘅概念，叫字形。

睇埋
--

* 印刷

攷
-

1. ↑  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
2. ↑  "Gutenberg and His Moveable Type Process" (英文). Graphic Design History. 喺2023年4月1號搵到.
3. ↑  "What Is Wood Type?" (美國英文). Hamilton Wood Type & Printing Museum. 喺2023年4月20號搵到.


|  |  |
| --- | --- |
| Stub icon | 呢篇**字粒**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
由渣甸山南面山脊睇陽明山莊
陽明山莊住客會所園林游水池
**陽明山莊**（英文：**Hong Kong Parkview**）係香港一個豪宅樓，喺香港島黃泥涌峽大潭水塘道88號，即係渣甸山同紫羅蘭山之間。陽明山莊嘅西面係黃泥涌水塘公園，其餘三面俾大潭郊野公園包圍住。屋苑總共有18幢樓。由商人黃週旋（黃健華、黃又華、黃幼華、黃德華四兄弟嘅老豆，亦係黃僑福、黃蘭茜、黃培修嘅阿爺）投資11億起。

新聞案件
----

2003年11月，住喺陽明山莊嘅美林證券前董事簡崇諾（Robert Kissel），被老婆Nancy Ann Kissel特製嘅怪味奶昔謀殺，屍體被地氈捲起，放喺雜物房幾日。

圖片集
---

* 喺渣甸山同紫羅蘭山之間嘅陽明山莊，喺布力徑影（近中峽）喺渣甸山同紫羅蘭山之間嘅陽明山莊，喺布力徑影（近中峽）
* 陽明山莊會所室內泳池陽明山莊會所室內泳池
* 屋苑住客穿梭巴士屋苑住客穿梭巴士

參考
--

1. ↑  「陽明山莊之父」 黃週旋被追4600萬 互聯網檔案館嘅歸檔，歸檔日期2009年5月22號，. 明報 2009年5月16日，2009年5月16號 睇

睇埋
--

* 黃泥涌峽
* 港島徑、衛奕信徑
* 渣甸山、紫羅蘭山

連出去
---

* 陽明山莊官方網站
* 陽明山莊地圖
* 2003年11月 美林證券高層陽明山莊謀殺案轟動一時
* 香港警方網新聞
**崔錦棠**（**Tony Chui**，1969年6月10號—），人稱**棠哥**，係香港三項鐵人代表隊前成員同教練，喺1996年退役，香港有線電視前足球評述員（講波佬），2013年9月加入無綫網絡電視TVB體育台做體育節目主持。2015年轉做無綫電視基本藝人合約藝員，參與電視劇演出，初初多數扮演公職人員同有正氣嘅角色，而喺《愛回家之開心速遞》就扮蠱惑縮骨嘅行政人員Andy。

崔錦棠喺香港有線電視嗰時，係做香港有線電視足球台同香港有線電視體育台嘅旁述同主持足球節目。主力講西甲賽事，夥拍龍華琛同鍾國雄主持體育節目《體育王》，佢亦曾經評述過FIFA世界盃同歐洲國家盃。佢亦主持過亞洲運動會同冬季奧林匹克運動會等大型體育賽事。2014年做無綫巴西世界盃低俗講波團嘅足球旁述。

喺荔景天主教中學畢業之後，曾經喺電影工作室做過幕後工作，亦曾經客串電影中日東北和，之後為咗代表香港出賽，就轉咗去國泰航空公司做嘢，為咗方便用平價錢去買機票。直至到1992年就做咗香港三項鐵人總會體育幹事，同兼做埋青年軍教練。

運動員歷程
-----

崔錦棠同哥哥崔錦雄喺葵涌區大，兄弟喺祖堯天主教小學讀過書。1982年，佢讀緊中四嘅時侯，曾經因為荔景天主教中學嘅高中冇理科學位而要去迦密愛禮信中學讀咗三個星期，但之後就喺原校荔景天主教中學完成文科班會考課程（1983年）。崔錦棠讀中學時嘅成績麻麻，但喺體育方面表現就比較叻。例如曾經喺學校水運會攞到男子丙組50米背泳冠軍。佢之後喺廣州體育學院同香港大學專業進修學院讀體育管理。而佢嘅運動員生涯喺1996年結束。

足球
--

1986/87球季加入「愉園」青年軍

田徑
--

1986年開始同時加入南華田徑隊（後來因入咗屈臣氏集團做嘢，轉咗入屈臣氏田徑會），主項三千米障礙賽，最佳成績10分10秒；1500米4分18秒；800米2分4秒

三項鐵人
----

1988年第一次參加全港青少年三項鐵人錦標賽，即攞到亞軍，隨即被揀咗入香港青年隊，1989年開始代表香港出賽，先後三次出戰「世界錦標賽」。亞洲賽事方面，1992年至年1996年連續五年代表香港出戰「亞洲錦標賽」，最好成績係隊際賽銀牌，個人最高亞洲排名係第七，亦曾經喺多個亞洲地區比賽打入三甲。

參考
--

1. ↑  崔錦棠喺tvb.com嘅資料

出面網頁
----

* 崔錦棠 崔錦棠嘅Facebook頁 改維基數據
* 崔錦棠/ 崔錦棠嘅Instagram頁 改維基數據

* 崔錦棠喺Google Knowledge Graph ID嘅資料 改維基數據
* 崔錦棠-體路Sportroad

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**番椒** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 辣椒屬 *Capsicum* |
|
|
|
|
|
|
|
| 種 | **番椒 *C. annuum*** |
|

 |
|
| 二元學名 |
| ***Capsicum annuum***L. |
|
|
|
|
|
|
|
|
|
|
|
|
|
|
|

**番椒**（粵拼：faan1 ziu1；學名：*Capsicum annuum*），通**蕃椒**，依家通常叫**辣椒**，係茄科辣椒屬嘅落葉灌木，亦係類原產美洲嘅植物，可以細分唔同品種，包括甜椒同辣椒，世界各地煮食都會用到。

史
-

喺哥倫布發現新大陸、番椒傳入咗航海貿易後，麥哲倫（Ferdinand Magellan）嘅船隊到咗呂宋島，將番椒帶咗去日本、印度同中國大陸。喺入福建月港嘅時候俾叫做**番薑仔**。而明末清初隨著福建商人去臺灣發展，個名亦喺臺灣流行起上嚟。

### 傳入大陸

番椒係喺明末傳入中國大陸嘅，經嗰時屢禁不絕嘅走私貿易，番椒同番薯、花生、棉花、煙草、粟米等都係大批噉，經菲律賓走私入大陸。番椒就由嗰度入廣州，再徑靈渠運到去湖南，民間就開始喺湖南、江西等地開荒種植。

不過初頭嘅百年有多，較富裕嘅階層，好似江南啲文人雅士同富商就當佢係觀賞花卉。同時又被當係草藥來用。杭州嘅高濂喺1591年所寫嘅《遵生八箋》一書，係最早介紹咗番椒呢樣植物。貴州由於山多而好難輸送鹽貨，當地人開始用啲傳入嘅番椒做調味代替品，跟著就傳入埋湖南、湖北、四川等地方。而最早嘅食用記載都喺貴州度出現，喺1721年編成嘅《思州府志》就提到咗寫道，係啲土民、苗民用開代替鹽先嘅。喺明清兩代雖然人口有咗激增，並冇大幅咁提升耕地面積，啲鄉里農民唯有儘可能壓低返飯餸嘅質素。長期咁短缺糧食，造成咗低下階層會採用重口嘅調味品餸飯，以廉價而實際嘅方式去解決溫飽。辣味飲食咁就慢慢成為咗中西部地區啲貧窮階層嘅飲食習慣。而最早係到1803年（清嘉慶八年），先有明確記載咗番椒喺街市售賣嘅情況。

睇埋
--

* 胡椒

攷
-

1. ↑  飄洋過海來台的番椒
2. ↑  辣椒的國籍 互聯網檔案館嘅歸檔，歸檔日期2020年7月28號，. 2019-02-25 航海故事
3. ↑  番邦来者红辣椒 Uni稀奇 简书 2019-10-15
4. 1 2  辣椒🌶️的前世今生《中国食辣史》 2020-05-29 印象识堂
5. ↑  唐山 (2019-08-20). 〈川菜大流行背后〉 (PDF). 《北京日报》. 原著 (PDF)喺2020-07-28歸檔. 喺2020-07-28搵到.
6. ↑  赵颖慧 (2019-09-14). 〈辣椒，中国庶民的"恩物"〉 (PDF). 《潇湘晨报》. 喺2020-07-28搵到.`{{cite news}}`: CS1 maint: url-status (link)
7. ↑  辣椒西来：一种美洲作物的中国化 中国经营报 2019-08-24
陽朔公園南門
**陽朔公園**（粵拼：joeng4 sok3 gung1 jyun2\*4）係中國廣西桂林嘅公園，1915年開園，位置喺陽朔，其中南門喺疊翠路36號，北門喺寶泉路21號。

佢亦係陽朔地區嘅熱門景點之一。

史
-

公園喺1915年起好，初期因為附近有座壽陽山響度而改成**壽陽公園**個名。1934年搞第一次擴建之後，因為考慮到公園喺陽朔縣城中心而改名做**陽朔公園**。初期凈得個北門，而南門喺1980年起出嚟。

景區
--

西郎山
公園分有一溪一池三山四窿嘅結構，喺山上夾埋重有三座亭，園區亦有春蕾苑、籮柚園同好多林木響度。

獨秀山
獨秀山喺公園嘅東邊。座山似柱，壁似浮雕。高100米，峯頂平坦，四圍都削尖咗，林藤蔓生。山腰有座亭，嗌相「放鶴亭」。

西郎山
西郎山喺公園南邊。雖然海邊唔夠100m，但北邊隔籬有嚿大石響度。佢亦係陽朔嘅出名象形山之一。山頂有座亭，嗌「臥雲亭」。山北邊有望溪臺同西山晚照石刻響度，尤其每日挨晚時分比較靚。

春蕾苑
春蕾苑喺公園嘅北邊。苑門屬仿古建築，入面種咗好多蘭竹等植物同各類盆景植物。重有人工湖、跨湖橋仔、湖邊道路同假山、亭樓響度。

連出去
---

|  |  |
| --- | --- |
|  | 維基同享有多媒體嘅嘢：**Yangshuo Park** |

* 陽朔公園 路趣
* 游阳朔公园并登山观景 本色大理
* 陽朔公園 爱自由旅游
唔好同**田登**搞亂。
「連登」跳轉嚟呢度。要睇第啲意思，請去【**連登 (搞清楚)**】。

**LIHKG討論區**，非官方中文名**連登討論區**（粵拼：lin4 dang1），係一個香港網上討論區，由高登討論區嘅非官方iOS應用程式「HKG+」衍生嘅一個獨立討論區，由前高登會員「連尼住」同「望遠」創立，喺2016年11月25號正式開始運作。呢個討論區吸引大部份高登討論區會員過檔。

喺2019年嘅反修例運動入面，有唔少LIHKG會員（連登仔）積極參與，令佢嘅知名度同影響力超越咗高登，外間亦將LIHKG睇成反映時下香港後生仔諗法嘅代表。討論區嘅吉祥物連登豬喺好多文宣物品都出現。連登討論區內有大量崇尚自由及民主討論，因此被親中人士視作為反政府人士嘅平台。

文化
--

* 連登豬、連登狗
* 黑裝修，紅裝飾，藍罷買，黃幫襯
* 光復香港，時代革命

睇埋
--

* 膠登討論區

參考
--

1. 1 2  "lihkg.com Site Info". Alexa, Inc. 原著喺2022-01-18歸檔. 喺2022-01-17搵到.
2. ↑  〈高登仔另起爐灶 傳「方丈」被炒 林祖舜：我屹立不倒！〉. 蘋果日報. 2016-11-29. 原著喺2016-11-29歸檔. 喺2022-01-17搵到.
3. ↑  〈【反方丈霸權】高登仔棄高登！另起爐灶LIHKG 登下載榜首〉. 蘋果日報. 2016-11-29. 原著喺2016-11-29歸檔. 喺2022-01-17搵到.

出面網頁
----

* LIHKG討論區
* 香港網絡大典：LIHKG討論區
**洪洞大槐樹移民**（粵拼：hung4 tung4 daai6 waai4 syu6 ji4 man4）
（洞讀同）係明初政府將山西人強制移民到華北（河南、山東、安徽、河北）嘅移民潮。據《明實錄》，強制移民持續約50年（洪武六年到永樂十五年），合計有18次，其中洪武年間10次，永樂年間8次，遷出人口過百萬。清末時移民後裔遍佈全國，佢哋啲後裔嘅族譜都記低呢段歷史；今日華北人都認山西洪洞大槐樹做祖地，話「問我祖先來何處，山西洪洞大槐樹，問我祖地在何方，山西洪洞老鸛窩」。

背景
--

### 中原蕭條

六百幾年前嘅元末明初，華北地方曾經荒無人煙，首先元末時河南、安徽、山東一帶黃河水災、旱災、蝗災、瘟疫多多，之後係元末戰亂，死咗好多人，甚至「禾不入土人相食」。之後明初有靖難之變，中原地方又係死得人多。至今華北有民間傳說，話明朝開國大將胡大海後生時喺河南乞食，畀當地人侮辱，懷恨在心，功成名就之後就想去河南復仇，朱元璋淨批準佢殺「一箭之地」，點知佢一箭射咗去隻雁嘅尾，隻雁一飛千里，胡大海一路向北殺到河南山東無曬人。呢個傳說就反映嗰時中原地方嘅動亂、蕭條。

### 山西密人

山西情況唔同其他華北地方，山西有太行山、呂梁山呢啲天險保護，同時有察汗帖木兒、擴廓帖木兒父子據守一方嘅政權，中原嘅天災、戰亂幾乎未波及到呢度，於是有好多外省難民走難呢度，於是山西係當時中國人口最密集嘅地方之一，據《明實錄》，洪武十四年，河北河南兩地各1800萬人，山西有4000幾萬，比河北河南人口總和多出30萬。

強制移民
----

朱元璋開大明後，爲咗恢復中原，落令將山西人強制移民到中原地方。呢場移民後世嗌做「洪洞大槐樹移民」，其實唔係將洪洞縣啲人全部搬趄，而係洪洞縣做集結、中轉嘅樞紐。洪洞位於晉南平原，農業發達，兼且喺交通要道，自古就設驛站。

當時洪洞縣有間廣濟寺，隔離有樖好大嘅漢代古槐，南北走向嘅驛道就穿過呢樖大槐樹嘅樹蔭。強制移民時，官府喺廣濟寺設辦公點，將移民集中喺樖樹下面，編排好，發外遷證、水腳。唐人重鄉情，啲移民上路之後好唔捨得，於是呢樖大槐樹成為佢哋對鄉下嘅集體記憶。

影響
--

### 中原復甦

中原地方復興，發展到今日，河南、山東係中國人口大省，同廣東一樣，人口過億。同時亦都改變咗人口分佈，使山西無咁多人，人口分佈合理咗。

### 山西文化傳播

山西嘅風俗、語言外傳。風俗上比如寒食節由山西傳到山東、安徽，呢個節係山西人爲咗紀念晉國名臣介子推而設，呢個節要食凍嘢、蒸麪燕。

此外山西嘅語言都外傳，雖然今日河南、河北、山東唔係晉語區，不過當地啲話有啲用詞同山西話相近。

### 族群形成、認同

洪洞大移民之後，喺華北形成兩支民系：冀魯民系、中原民系，呢兩個族群分別講冀魯官話同中原官話，雖然佢哋有自己嘅族群認同，唔會話自己就係山西人，不過佢哋都追認洪洞槐樹做佢哋嘅祖地，每年洪洞地方都有移民後裔去祭祖。

此後移民後裔繼續擴散，比如闖關東之後形成嘅東北民系，以及華北籍臺灣外省人，佢哋亦都認大槐樹爲祖地。

傳說
--

* 解手嘅古仔：因為啲人實在唔想強制移民，於是唔少人想走佬，結果啲官兵反綁移民隻手，監佢哋上路，佢哋長時間反綁住，膊頭痹曬，後來行路時歡喜孭埋隻手來行，佢哋啲子孫有樣學樣噉行路。路上肯定有三急，有需要時就嗌監卒「解開隻手」去方便，久而久之就有「解手」呢個詞。
* 腳趾仔嘅古仔：華北有俗話「誰是古槐遷來人，脫履小趾驗甲形」，就話當年爲咗識別移民、防止走鷄，就用斧頭劈啲人隻腳趾仔成兩塊，傷口好返後留笪𤶸（音：naa1），遺傳畀後人，於是話有隻腳趾仔嘅腳甲分兩塊嘅就係大槐樹移民後裔。查實傷痕唔會遺傳，至於有啲人腳甲仔分兩嚿，祇可講明佢哋基因上有啲共同處，而唔係話係移民後裔。

註
-

1. ↑  《康熙字典》「洞」：「又《廣韻》徒紅切《集韻》徒東切，音同。洪洞，縣名。」普通話亦讀hóng tóng（陽平）；越南文讀Hồng Đồng，都係讀玄聲（陽平）。
2. ↑  〈大槐樹移民的遷民史〉. 原著喺2016年3月4號歸檔. 喺2013年12月24號搵到.
3. ↑  〈洪洞大槐樹——華夏兒女祭祖園〉. 原著喺2013年9月18號歸檔. 喺2013年12月24號搵到.
4. ↑  〈明清——洪洞大槐樹下移民〉. 原著喺2020年9月8號歸檔. 喺2013年12月24號搵到.
5. ↑  〈腳趾甲復形、背手、解手的來歷〉. 原著喺2017年6月6號歸檔. 喺2013年12月24號搵到.
6. ↑  〈「兩瓣小腳趾甲是純正漢人」的說法對不對？〉. 原著喺2020年8月13號歸檔. 喺2013年12月24號搵到.

連出
--

* 明初山西大槐樹大規模移民遷徙原因
* 洪洞大槐樹移民分佈
* 洪洞大槐樹移民
呢篇文講喺台灣新竹市嘅國立清華大學。搵緊喺北京嘅清華大學嘅話，請睇〈**清華大學**〉。
國立清華大學校門
**國立清華大學**（英文：**National Tsing Hua University**，**NTHU**），簡稱**新竹清華**。現址喺台灣新竹市。

國立清華大學前身係1911年利用美國退還庚子賠款嘅退款、喺北京設立嘅**清華學堂**。1925年設大學部。對日抗戰期間，西遷至昆明，同北京大學、南開大學合組國立西南聯合大學。

國共內戰後，**清華大學**被分成兩間。北京嘅清華大學由中華人民共和國政府接管，而實際接收庚子賠款嘅中華民國政府，就揾返1949年以前清華最有聲望嘅梅貽琦校長主事，1955年喺台灣新竹市復校。

復校之初首設原子科學研究所。1964年恢復大學部。目前共設有理、工、原子科學、人文社會、生命科學、電機資訊及科技管理七個學院；共有十七個學系，十九個獨立研究所。

喺學術研究之外，清華大學同交通大學喺每年嘅春季會舉辦「梅竹賽」，係兩校之間嘅悠久傳統，比賽項目包含球類、橋藝、棋類、拔河等。

國立清華大學同中國大陸嘅學術聯繫相當緊密，並同中國嘅頂尖高校好似北京清華大學、北京大學、浙江大學、復旦大學、中山大學、中國科技大學、西安交通大學、哈爾濱工業大學、山東大學、蘇州大學同蘭州大學有校際合作關係，其中各校每年都互派一定數量嘅優秀本科生前往中國嘅大學從事專題研究學習。

姐妹校
---

### 亞洲

* 馬來西亞 馬來西亞
	+ 拉曼大學

相關
--

|  |  |
| --- | --- |
|  | 維基文庫有原文：
**Category:國立清華大學** |

* 梅竹賽
* 新竹教育大學
* 國立交通大學
* 台灣大學一覽
* 給清華人的一封公開信 - 關於國立清華大學與國立交通大學合併事宜（徐遐生）

拎
-

* 國立清華大學網站
* 國立清華大學校園地圖
* 國立清華大學校園影像網
* 國立清華大學國際事務中心
* 國立清華大學圖書館
* 國立清華大學校友會
眾坊街休憩花園係眾坊街同彌敦道交界嘅公園
 呢篇文講香港油蔴地嘅一度地方。搵緊電視節目嘅話，請睇〈**眾坊街 (電視節目)**〉。
**眾坊街**（Public Square Street），原本叫**公眾四方街**，係香港一街，喺油蔴地榕樹頭側邊，呈東西向，橫過多條主要街道。原本由山通到海，今下畀西九龍填海區所隔。

地理
--

眾坊街全條都響油蔴地平地同填地之上。街東起京士柏山西壁山腳底，石壁街樓梯開始。向西橫過彌敦道、廟街、上海街、新填地街、澄平街，到渡船街為止。

歷史
--

眾坊街一帶，原本係油蔴地淺灘。水上人灣舶此灘，亦有唔少人來呢度做生意，1841年之前重起埋天后廟，叫油蔴地天后廟。廟前地，因有幾樖榕樹遮陰，所以叫榕樹頭。因係廟前榕樹頭笪地，英國人就形容為Public Square，即公眾廣場咁解。

1860年，英國由大清手上正式得到九龍半島，無耐就發展尖沙嘴同油蔴地。1864年，英國將尖沙嘴村落搬來廟條。1878年，香港政府將呢劃做廣場。1887年，當時香港政府響榕頭頭側邊，起咗條街，叫Public Square Street。啲師爺因為譯名水平唔高，將佢直譯公眾四方街。

油蔴地填海，公眾四方街響填地上，一直伸長到海邊。街尾一直係去中環嘅碼頭。去到二十世紀八十年代，公眾四方街呢個怪名，終於改名為眾坊街。

名勝
--

眾坊街首名勝，當然係油蔴地天后廟，以及榕樹頭。另有，梁顯利社區中心，以及隔籬油蔴地差館。屋邨駿發花園，裏面有百老匯電影中心。晚上榕樹頭有夜市，有好多小販擺賣。

眾坊街頭，可以行樓梯上京士柏山。

註
-

1. ↑  〈舊地重遊﹕榕樹頭和「公眾四方」街〉.`{{cite web}}`: CS1 maint: url-status (link)

睇埋
--

|  |  |
| --- | --- |
|  | 維基同享有多媒體嘅嘢：**眾坊街** |

* 坊眾
* 街坊
* 四方街
越南國語字拼音
訓民正音嘅漢字同右下角嘅諺文
**Ruby字元**（Japanese: ルビ; rōmaji: *rubi*; Korean: 루비; romaja: *rubi*）係一種替代漢字標音嘅方法，佢通常位於東亞文化圈語言嘅表意文字嘅上面或者係右面，譬如中文漢字、日文漢字、韓文漢字噉。

例
-

**以下係「東京」響日文拼音顯示出嚟嘅注音：**

| 平假名 | 片假名 | 日文羅馬字 |
| --- | --- | --- |
| 

|  |  |
| --- | --- |
| とう | きょう |
| 東 | 京 |

 | 

|  |  |
| --- | --- |
| トウ | キョウ |
| 東 | 京 |

 | 

|  |  |
| --- | --- |
| tō | kyō |
| 東 | 京 |

 |

**以下係「臺北」響注音符號同漢語拼音顯示出嚟嘅注音：**

| 注音符號 | 漢語拼音 |
| --- | --- |
| 

|  |  |
| --- | --- |
| ㄊㄞˊ | ㄅㄟˇ |
| 臺 | 北 |

 | 

|  |  |
| --- | --- |
| tái | běi |
| 臺 | 北 |

 |

**以下係「韓國」響諺文同韓國羅馬字表記法顯示出嚟嘅注音：**

| 諺文 | 漢國羅馬字 |
| --- | --- |
| 

|  |  |
| --- | --- |
| 한 | 국 |
| 韓 | 國 |

 | 

|  |  |
| --- | --- |
| Han | guk |
| 韓 | 國 |

 |

**以下係「河內」響越南國語字顯示出嚟嘅注音：**


| 越南國語字 |
| --- |
| 

|  |  |
| --- | --- |
| Hà | Nội |
| 河 | 內 |

 |

睇埋
--

* Template:Ruby
* Template:Ruby notice

延伸閱讀
----

* Lunde, Ken (2009). *CJKV Information Processing*. Sebastopol, California: O'Reilly Media. ISBN 978-0-596-51447-1 –透過Google Books.
常見脂肪酸分子結構
**脂肪酸**係一類有機酸，結構類似從天然脂肪水解得到嘅酸，所以噉叫。有機化學嘅脂肪酸通常係指含有長碳鏈而且無芳香環系嘅酸，同係勿可以由脂肪分離得到無關。能夠由天然脂肪水解得到嘅脂肪酸全部都有雙數個碳原子。

碳鏈全部由碳－碳單鍵組成嘅脂肪酸，叫做飽和脂肪酸。碳鏈有碳－碳雙鍵嘅叫不飽和脂肪酸，屬於烯酸。如果衹有一個碳－碳雙鍵，叫單不飽和脂肪酸。有多個碳－碳雙鍵嘅叫多不飽和脂肪酸。不飽和脂肪酸容易發生緩慢氧化（又叫酸敗），加熱會加速氧化過程。多不飽和脂肪酸比單不飽和脂肪酸更唔穩定。如果煮餸嗰陣想保留多不飽和脂肪酸，就唔可以用高溫。而飽和脂肪酸化學性質就穩定好多。

動物脂肪分離得到嘅通常係飽和脂肪酸，植物油分離得到嘅通常係不飽和脂肪酸。大部分天然油脂水解得到嘅不飽和脂肪酸，全部雙鍵都係順式構型。

丙三醇（俗名甘油）同脂肪酸可以形成酯，即甘油三酯。油脂結構上屬於甘油三酯。

不飽和脂肪酸（及其酯）可以通過催化加氫變成飽和脂肪酸，例如經常會喺食品包裝上面見到嘅「氫化植物油」就係通過加氫將液態植物油變成固態，化學結構會同天然動物脂肪一樣。工業上加氫將不飽和脂肪酸酯變成飽和脂肪酸酯係為咗提高穩定性。喺將不飽和脂肪酸加氫變成飽和脂肪酸過程中，會有少量順式雙鍵變成反式，通常叫做反式脂肪，營養學分析表明反式脂肪容易引起心腦血管病。天然植物油裡面亦有少量反式脂肪，但通常比人造反式脂肪害處小。

睇埋
--

* 反式脂肪
《**Run**》係蘇格蘭樂隊雪警嘅一首民謠歌，出自佢哋嘅第三張專輯《Final Straw》（2003年），2004年2月26號作為專輯嘅第二隻單曲喺英國發行。攞到音樂界嘅積極評價，並上咗英國單曲排行榜第五名，之後被多次翻唱，其中有Tre Lux、Three Graces、Damian McGinty、林憶蓮，同埋喺2008年11月30號將佢翻唱作品發行嘅Leona Lewis。

背景
--

雪警樂隊領銜者Gary Lightbody喺2000年有咗《Run》嘅初步構想。喺同《Q雜誌》Michael Odell嘅訪談入面，Lightbody表示呢個唔係一首關於「做個孩子」（佢通常闡述嘅思想）嘅歌，「我過去狂熱吸毒。在格拉斯哥藝術學院的酒吧一晚，我從樓梯上狠狠摔下來，Jonny Quinn在樓梯井找到我的時候我的頭上滿是鮮血…… 頭部磕破，眼睛睜不開，牙也磕掉了…… 在靠近Hillhead糟透了的小房子裡試圖摔斷我的吉他之後不久便寫了它。歌詞『Light Up, Light Up』對我而言猶如燈塔之光。」喺2009年《每日郵報》嘅採訪入面，Lightbody又話，「我們一無所有，僅格拉斯哥的一處公寓，還一直下雨。而在那個想象世界裡，卻遇見了更好的時光。」歌曲由Lightbody、Quinn、Nathan Connolly、Mark McClelland同Iain Archer一齊去寫。

音樂錄像
----

《Run》嘅音樂視頻喺2003年肯特郡嘅一處偏地拍。由Pual Gore導演，Suzie Morton製片，Ben Smithard拍攝，Tony Kearns編輯，Flynn製作公司喺2003年10月首發。拍攝過程入面，雪警樂隊成員用嘅紅色火焰仲引嚟當地嘅警察。

參考
--

1. ↑  unsigned (October 2004). "Playlist". *Spin*.第20卷第10號. Buzz Media. p. 116. ISSN 0886-3032.

出面網頁
----

1. 雪警樂隊官方網站
2. Genius網站《Run》頁
毛殻麝香
西藏嘅麝
**麝香**，動物制藥一種，亦可制香，出自麝科動物，如林麝、馬麝同原麝嘅公，肚臍同鞭之間有腺體，會有乾燥分泌，為香水原料。見於印度、巴基斯坦、中國、蒙古、西伯利亞等地。另外，北美洲麝鼠、澳洲麝鴨、中美洲麝龜，都有類似分泌。

中國來講，林麝見於四川、甘肅、陕西，海拔三千米針葉林中，馬麝見於青藏高原，原麝見於大興安嶺、小興安嶺同長白山。

冬春二季内捕麝，割去香囊，陰乾，此為「毛殻麝香」，而取出香囊分泌物，是為「香囊仁」。

狀
-

### 毛殻麝香

毛殻麝香，球囊形，直徑三到七厘米，重約三十克。開口有孔，直徑三毫米，表面褐色，有灰白色毛茸；背面革質，紫褐色，有彈性；面内側紫褐色，有皮膜，含粒或粉状麝香仁。

### 麝香仁

麝香仁兩種，一種粒狀，擋住囊口，稱擋門子。表面光滑，油潤、光亮、呈紫褐色，麝香中佳品。另一種粉狀，粒小，欠光澤、油性差，含脱落毛皮。

用途
--

### 香料

麝香制造香水，世界史各地中長有。近年麝香可以人工合成，兼普及，已少用天然麝香。

### 藥

唐醫而言，麝香藥性辛、温。入心、脾經。藥材開竅藥一種，見於《神農本草經》。

* **開竅醒神**，治閉症神昏，麝香辛香走竄為用，種種原因所致閉症神昏都有效，如安宮牛黃丸治熱閉神昏，蘇和香丸，治寒閉神昏，皆有麝香。
* **活血止痛**：治淤血諸痛，如血淤經閉、心腹爆痛、跌打損傷。治血瘀之症，同丹参、桃仁、紅花、川芎一齊用。另外麝香可活血止痛，治瘡瘍腫毒、嚥喉腫痛、風濕痹症等。治瘡瘍腫痛，與雄黄、乳香、没葯同用，如醒消丸。
* **催產下胎**：治難產、死胎、胞衣不下等。

炮制方法，取毛殻麝香，除囊殻，取麝香仁，去雜質，待用時研碎。

麝香一般入丸劑或者散劑，每次用量為三十到一百毫克。開竅藥不宜入煎劑，免藥效散失。麝香有催產下胎之效，孕婦禁用，之不過，麝香並不導致女子不孕。

管制
--

為免民間私獵，麝香、犀角、牛黃、羚角等動物藥，中華人民共和國，其國家藥品監督管理局，列入管制，嚴禁私自買賣，價格亦有管制。天然麝香，只准用喺安宮牛黃丸、六神丸、片仔癀等六種成藥。

註
-

1. 1 2  〈《中国藥典》：麝香〉. 原著喺2009年1月4號歸檔. 喺2017年9月5號搵到.
2. ↑  〈麝種類分佈〉. 原著喺2009年2月13號歸檔. 喺2017年9月5號搵到.
3. ↑  康廷國，等 《中藥鑒定學》 麝香一節：509－512
4. ↑  《神農本草經》
5. ↑  《外科全生集》
6. ↑  〈關於徵求進一步加强含麝香等藥材中成藥品種監督管理意見的通知〉. 原著喺2012年7月22號歸檔. 喺2017年9月5號搵到.

出面網頁
----

|  |  |
| --- | --- |
|  | 維基同享有多媒體嘅嘢：**Musk** |

* 麝香 Shexiang 中藥材圖像數據庫 (香港浸會大學中醫藥學院) （白話文）（英文）
* 麝香 She Xiang 中藥標本數據庫 (香港浸會大學中醫藥學院) （繁體中文）（英文）
女人同男人嘅體毛分佈
**脫毛**（粵拼：tyut3mou4），又叫**剃毛**，係指將體毛連根拔起，效果比剃毛更持久，但係直接拔毛會刺激神經細胞，會有疼痛感覺。一般脫毛之後體毛會喺一至兩個星期重新生返出嚟。有啲美容中心會提供永久脫毛，蠟脫毛通常要做好幾次先有永久脫毛嘅效果。依家利用微創技術或者鐳射可以有效殺死毛囊，令佢唔會生長，達到永久脫毛效果。

脫毛原因
----

脫毛有好多唔同原因，包括文化、美容、宗教等方面。喺已發展國家同其他大城市，脫毛已經成為一種流行文化，大家所使用嘅方法各有唔同，其中剃毛係最常用嘅方法。

### 文化方面

人類社會基於文化唔同會培養或者除去身體唔同地方嘅體毛，成為一種社會規範。呢啲唔同嘅審美標準適用係男性同女性。人體上嘅毛髮屬於一種文化審美標準，毛髮嘅存在會觸及社會文化接受性。例如，對大多數傳統社會嚟講，女士喺公眾場合應該只係露出頭髮、眼睫毛同眼眉毛，但係露出體毛會畀人覺得唔雅觀，又會帶嚟尷尬。喺中東地區，女性除走體毛一直公認為係一種良好衛生習慣，千百年嚟，官員都會頒行相關命令。

### 美容方面

未脱腋毛嘅女人脱咗腋毛嘅女人
正所謂「女為悅己者容」，喺現今社會入面，好多女性覺得脫毛女性會令自己更加吸引同有活力，令到脫毛愈嚟愈普及。20世紀開始，好多女性鍾意着外露嘅衫褲，如果好多體毛會認為係唔靚，所以唔少女性會將毛剃走，例如腿、胳肋底下面同其他地方。其中，美國大多數女性會定期刮走腿部同腋下嘅毛，而大約一半仲會剃到比堅尼線。

喺傳統中國文化入面，華人社會係唔會脫體毛。孝經云：「身體髮膚，受之父母，不敢毀傷，孝之始也。」但係隨住社會逐漸西化，女性工作機會愈嚟愈多，為咗增加吸引力，女性脫毛喺華人社會已經變到好流行。香港方面，脫走雙腿同腋下面嘅體毛係最常見，亦係女性幫襯美容院嘅主要原因之一。

### 宗教原因

剃頭係佛教、基督教、回教、耆那教同印度教傳統嘅一部分。其中，佛教嘅僧侶更加需要做某種形式嘅剃頭或者剃度。

猶太教方面，男士有一個禁止用剃刀鬍鬚或者鬢角嘅講法。另外，喺直系家庭成員「走咗」之後，無論男女都要喺30日嘅哀悼期內削減佢哋嘅頭髮或者刮鬍鬚。

古埃及嘅祭司每日都要剃或者脫去所有毛髮，從而畀神一種「純粹嘅」身。

脫毛方法
----

常用嘅脫毛方法大概有兩種，分別係永久脫毛同暫時脫毛。

### 永久脫毛

永久脫毛方法技術日新月異，通常要喺美容院或者醫療場所（醫美診所及醫院醫學美容中心）操作。永久脫毛係以脫毛機產生超高頻振盪信號，形成靜電場，作用係破壞毛髮毛囊，令到毛髮脫走，唔會再生出新毛，達到永久脫毛嘅效果。好處係可以保持長久時間，唔使重複；缺點係會對皮膚有或多或少嘅損傷同刺激，隨住科技進步，呢方面嘅損傷愈嚟愈少。

### 暫時脫毛

暫時脫毛通常可以喺屋企操作，例如用脱毛機或者脱毛膏將毛整走。暫時將體毛脫走可以令到皮膚喺短時間光潔，但係新嘅體毛會好快生返出嚟。

男士脱毛
----

男士胸肌有毛同無毛嘅分別
隨住社會價值觀有所改變，男士脫毛亦變得愈嚟愈普及。當中，職業需要（例如游水選手脱毛可以減低游水時嘅阻力、部分明星尤其係韓國，脱毛可以靚啲同提升形象）、心理需求、方便性同埋衛生亦成為男士脫毛嘅主要原因。

澳洲最大嘅本地醫療美容預約機構Bookwell數據顯示，背脊同膊頭係最受男士歡迎嘅脫毛部位，當中後生男士比較鍾意將胸肌同肚皮嘅體毛剃走。喺美容行業發達嘅日本，男土面部脫毛比較普遍。當中，日本男性美容院TBC喺2017年為22萬人提供鬍鬚永久脫毛服務。

整體壞處
----

雖然脱毛可以令到皮膚光滑同提升美感，但係亦有機會對身體造成損害，常見情況包括皮膚發炎、輕度燒傷、損傷、留有疤痕、毛髮向內生長、顛簸同埋令到毛囊受感染。

另外，某啲脱毛方法唔係永久性，會導致醫療問題同永久性損壞，或者成本會好高。其中部分方法更加係處於試驗階段，仲未得到臨床實證。

睇埋
--

* 腋毛
* 體毛
* 鬍鬚
* 頭髮
* 脱毛機
* 脱毛膏
* 鬚刨

參考
--

|  |  |
| --- | --- |
|  | 維基同享有多媒體嘅嘢：**脱毛** |

1. ↑  Heinz Tschachler, Maureen Devine, Michael Draxlbauer; *The EmBodyment of American Culture*; pp 61–62; LIT Verlag, Berlin-Hamburg-Münster; 2003; ISBN 3-8258-6762-5.
2. ↑  Kutty, Ahmad (13/Sep/2005) Islamic Ruling on Waxing Unwanted Hair 互聯網檔案館嘅歸檔，歸檔日期2008-02-13. Retrieved March 29, 2006
3. ↑  "Shaving". Marzena. 原著喺2012-03-28歸檔. 喺August 14, 2011搵到.

|  |
| --- |
| **呢類收嘅係模，而唔係維基百科內容。**呢類唔應該有第啲頁（例如文章）。

---

 |
| 點樣將模加入呢個分類
要將模加入呢個分類，係嗰個模嘅底部加入下面嘅代碼︰

```
<noinclude>
[[脱毛|{{PAGENAME}}]]
</noinclude>
```

如果您喺嗰個模底部加入上面嘅代碼，記住要確認有冇用 <noinclude> 作為呢段代碼嘅開頭，而且要放喺嗰個模原始代碼嘅最後一行。如果違反上面嘅規則，某啲模可能會嚴重咁失去作用。 |
**費迪南·德索雪**（法文：**Ferdinand de Saussure**，萬國音標：[fɛʁdinɑ̃ də sosyʁ]；1857年11月26號—1913年2月22號），簡稱**索雪**，普譯**費迪南·德·索緒爾**，係喺瑞士日內瓦出世嘅語言學家，現代語言學嘅奠基人。佢最大嘅貢獻，係將之前從屬於人類學嘅語言學建立成一個龐大嘅獨立學科。另外，索雪對語言學理論最重要嘅貢獻有兩項：第一，一種語言喺一個時間點上面，就已經係一個自給自足嘅系統；第二，語言學研究嘅對象，應該係口語而唔係書面語。

1916年，索雪嘅兩位學生沙夏勒·巴利（Charles Bally）同薛施靄（Albert Sechehaye）將索雪生前嘅講課筆記整理成《通用語言學教程》（*Cours de Linguistique générale*）。伊本書成為咗結構主義語言學嘅開山之作。今日，語言學嘅好多基礎理論都係來自《通用語言學教程》嘅。

參考
--

1. ↑  Justin Wintle, *Makers of modern culture*, Routledge, 2002, p. 467.
2. ↑  David Lodge, Nigel Wood, *Modern Criticism and Theory: A Reader*, Pearson Education, 2008, p. 42.
3. ↑  Thomas, Margaret. 2011. Fifty Key Thinkers on Language and Linguistics. Routledge: London and New York. p. 145 ff.
4. ↑  Chapman, S. and C. Routledge. 2005. Key Thinkers in Linguistics and the Philosophy of Language. Edinburgh University Press. p.241 ff.
唔好同**龍血樹**同**薔薇**搞亂。

| How to read a taxoboxHow to read a taxobox**紫檀** |
| --- |
| 喺印尼街頭嘅一樖紫檀喺印尼街頭嘅一樖紫檀 |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蝶形花亞科 Faboideae |
|
| 族 (*tribus*): | 黃檀族 Dalbergieae |
|
|
| 屬 | 紫檀屬 *Pterocarpus* |
|
|
|
|
|
|
|
| 種 | **紫檀 *P. indicus*** |
|

 |
|
| 二元學名 |
| ***Pterocarpus indicus***Willd. |
|
|
|
|
|
|
|
|
|
|
|
|
|
|
|

**紫檀**（粵拼：zi2 taan4；學名：*Pterocarpus indicus*）；重可以嗌**紅血樹**（hung4 hyut3 syu6）、**薔薇木**（coeng4 mei4 muk6）、**羽葉檀**（jyu5 jip6 taan4）、**青龍木**（cing1/ceng1 lung4 muk6）；喺日本嗰邊嗌**卡連**（kaa1 lin4；日文：**カリン**）；佢係蝶形花科紫檀屬嘅一種常綠或落葉喬木，原產地喺中國嘅廣東、雲南同海南島。而家喺中國嘅廣東、雲南、海南島同東南亞、印度、澳洲西北邊都可以搵到佢。

另外，呢種植物喺中國內地係列入咗國家一級重點保護植物。

形態
--

呢種植物一般有20——25米高，樹幹比較直。

用途
--

紫檀喺建材界嚟講，大多數都係話紅木嘅一種木，一般用嚟整雕刻藝術品同整凳等家具。另外，佢嘅樹脂、樹膠同木材都可以用嚟做藥。

有關嘅書
----

* 《香港古樹名木》，邢福武、丘國賢 主編，天地圖書，ISBN 978-988-211-585-9

出面網頁
----

* 維基物種有關紫檀嘅資料
* 維基同享中有關紫檀嘅同享資源
* 中國數字植物標本館：紫檀
* 紫檀
* 樹木谷：紫檀